
	专"谉


	谞讚专讛 讘讜 讘讬讜诐. 讘讬讜诐 砖谞砖讗转 讜讻讚讗讜拽讬诐 诇讛 讘驻专拽 谞注专讛 讛诪讗讜专住讛 讘砖谞砖讗转 讜谞转讙专砖讛 讘讜 讘讬讜诐 讜讛讞讝讬专讛 讘讜 讘讬讜诐 讗讬谞讜 讬讻讜诇 诇讛驻专 砖讗讬谉 讛讘注诇 诪驻专 讘拽讜讚诪讬谉 讜讗讬 讛讱 讞讝专讛 讚讗讬专讜住讬谉 讘诇讞讜讚 讛讬讗 谞诪讬 讗讬谞讜 讬讻讜诇 诇讛驻专 讘砖讜转驻讜转 讛讗讘 讚讻讬讜谉 砖谞砖讗转 砖讜讘 讗讬谉 诇讗讘讬讛 讝讻讜转 讘讛 讜讻讬 拽转谞讬 谞讚专讛 讘讜 讘讬讜诐 诇专讘讜转讗 谞拽讟讬讛 讚讗注''讙 讚讘讜 讘讬讜诐 讛讬转讛 讘专砖讜转 讗讘讬讛 拽讜讚诐 砖谞讚专讛 讗驻讬' 讛讻讬 讻讬讜谉 砖谞砖讗转 讗讬谉 诇讛 转拽谞讛 讗驻讬' 讘讗讜转讜 讬讜诐 注爪诪讜: 讙诪' 专' 讬砖诪注讗诇 讗讜诪专 讬驻专. 讚住讘讬专讗 诇讬讛 讚讘转专 讞诇讜转 讛谞讚专 讗讝诇讬谞谉 讜诇讗 讘转专 讗诪讬专讛: 专讘讬 注拽讬讘讗 讗讜诪专 诇讗 讬驻专. 讚讗讝诇讬谞谉 讘转专 讗诪讬专讛: 注讚 砖讬讛讗 谞讚专 讘砖注转 讗诇诪谞讜转 讜讙讬专讜砖讬谉. 讜谞讚专 讛讬讬谞讜 讞诇讜转 讛谞讚专 讛讬诇讻讱 讘讬谉 讘专讬砖讗 讘讬谉 讘住讬驻讗 讘转专 讞诇讜转 讛谞讚专 讗讬转 诇谉 诇诪讬讝诇: 注讚 砖讬讛讗 讗讬住讜专 讛谞讚专. 讻砖讛讬讗 讗讜住专转 注爪诪讛 讘谞讚专 砖讛讻诇 讛讜诇讱 讗讞专 砖注讛 砖讛讜讗 谞讜讚专: 诪转谞讬转讬谉 诪谞讬 专' 注拽讬讘讗 讛讬讗. 讚讗讝讬诇 讘转专 砖注转 讗诪讬专讛: 讗驻讬' 转讬诪讗 专讘讬 讬砖诪注讗诇. 讚讻讬 讗讝讬诇 专' 讬砖诪注讗诇 讘转专 讞诇讜转 讛谞讚专 讛''诪 讻讬 转诇讬讗 谞驻砖讛 讘谞砖讜讗讬谉 讗讜 讘讙讬专讜砖讬谉 讛诇讻讱 讻讬讜谉 砖讗讬 讗驻砖专 诇讗诪讬专转 讛谞讚专 讜讞诇讜转 讛谞讚专 砖讬讛讜 讘专砖讜转 讗讞讚 住''诇 诇专讘讬 讬砖诪注讗诇 讚讗讝诇讬谞谉 讘转专 讞诇讜转 讛谞讚专 讗讘诇 诪转谞讬' 讚诇讗 转诇讬讗 谞驻砖讛 讗诇讗 讘讬讜诪讬 讜讗驻砖专 讚砖诇诪讜 讬讜诪讬 讜诇讗 诪谞住讘讗 砖诇诪讜 讬讜诪讬 讜诇讗 诪讬讙专砖讗 讜谞诪爪讗 砖转讛讗 讗诪讬专转 讛谞讚专 讜讞诇讜转讜 讘专砖讜转 讗讞讚 讗驻讬诇讜 讻砖谞砖转谞讛 讛专砖讜转 砖谞砖讗转 讗讜 谞转讙专砖讛 诪讜讚讛 专讘讬 讬砖诪注讗诇 讚讘转专 讗诪讬专讛 讗讝诇讬谞谉 讜诇讗 讘转专 讞诇讜转 讻讬讜谉 砖讘转讞诇转讜 讛讬讛 专讗讜讬 讛谞讚专 诇讞讜诇 讘讗讜转讜 专砖讜转 砖讛讬讛 讘砖注转 讗诪讬专讛: 讜诇注谞讬谉 讛诇讻讛 拽讬讬诪讗 诇谉 讻专讘讬 注拽讬讘讗 讛讬诇讻讱 讗驻讬' 讗讜诪专转 讛专讬谞讬 谞讝讬专讛 诇讻砖讗谞砖讗 讗讜 诇讻砖讗转讙专砖 讘转专 砖注转 讗诪讬专转 讛谞讚专 讗讝诇讬谞谉 讘讬谉 诇拽讜诇讗 讘讬谉 诇讞讜诪专讗: 讝讛 讛讻诇诇 讚拽转谞讬 讙讘讬 谞注专讛 讛诪讗讜专住讛. 讘驻专拽讬谉 讚谞注专讛 讛诪讗讜专住讛 讛讜讗 讚转谞谉 讝讛 讛讻诇诇 讻诇 砖诇讗 讬爪讗讛 诇专砖讜转 注爪诪讛 砖注讛 讗讞转 讗讘讬讛 讜讘注诇讛 诪驻讬专讬谉 谞讚专讬讛. 诇讗转讜讬讬 讛诇讱 讛讗讘 注诐 砖诇讜讞讬 讛讘注诇 砖讗注''驻 砖讛讬讗 注诐 砖诇讜讞讬 讛讘注诇 讻讬讜谉 砖讗祝 讛讗讘 讗讜 砖诇讜讞讬讜 讛诇讻讜 注诪讛 诇讗 讬爪转讛 诪专砖讜转 讗讘讬讛 讚讗讘讬讛 讜讘注诇讛 诪驻讬专讬谉 谞讚专讬讛: 讝讛 讛讻诇诇 讚拽转谞讬 讙讘讬 讗诇讜 谞讚专讬诐. 讻诇讜诪专 讘驻专拽讬谉 讚讛讻讗 诇讗转讜讬讬 诪住专 讛讗讘 诇砖诇讜讞讬 讛讘注诇 讚讻讬讜谉 砖诪住专讛 诇讛诐 砖讜讘 讗讬谉 诇讗讘讬讛 专砖讜转 讘讛 讚讛讜讬 诇讛 讛讱 诪住讬专讛 讻谞砖讜讗讬谉 砖讛讘注诇 诪驻专 讘谞讚专讬诐 砖转讚讜专 诪谞砖讜讗讬谉 讜讗讬诇讱 讗讘诇 谞讚专讬诐 砖谞讚专讛 讻讘专 诇讗 砖讗讬谉 讛讘注诇 诪驻专 讘拽讜讚诪讬谉 讜讘砖讜转驻讜转讬讛 讚讗讘 谞诪讬 诇讗 讚讘讛讱 诪住讬专讛 讬爪讗讛 诪专砖讜转 讗讘讬讛 讜砖讜讘 讗讬谉 诇讜 讝讻讜转 讘讛: 诪转谞讬' 转砖注 谞注专讜转 谞讚专讬讛谉 拽讬讬诪讬谉. 讛谞讱 转砖注 讻讜诇讛讜 讗讬转谞讛讜 讘讻诇诇 转诇转 讚讛讬讬谞讜 讬转讜诪讛 讘讞讬讬 讛讗讘 讜讬转讜诪讛 诪诪砖 讜讘讜讙专转 讚讘讻诇 讞讚 诪讛谞讱 转诇转讗 讙讜讜谞讬 讛讬讗 讬讜爪讗讛 诪专砖讜转 讗讘讬讛 讜专讘谞谉 诇讗 诪谞讜 讗诇讗 讛谞讱 转诇转讗 讚讗诪专谉 讻讚讗讬转讗 讘讙诪专讗 讗诇讗 讚专讘讬 讬讛讜讚讛 驻诇讬讙 讻诇 讞讚 诪讛谞讬 转诇转 讙讜讜谞讬 诇转诇转讗 讜讗诪专讬谞谉 讘讬专讜砖诇诪讬 砖讗祝 专讘讬 讬讛讜讚讛 诇讗 讗诪专讛 讗诇讗 诇讞讚讚 讘讛谉 讗转 讛转诇诪讬讚讬诐: 讘讜讙专转 讜讛讬讗 讬转讜诪讛. 砖谞讚专讛 讻砖讛讬讗 讘讜讙专转 讜讛讬讗 讬转讜诪讛 讘讞讬讬 讛讗讘 讻讙讜谉 砖谞砖讗转 讜谞转讗诇诪谞讛 讗讜 谞转讙专砖讛 讚讻讬讜谉 讚谞砖讗转 砖讜讘 讗讬谉 诇讗讘讬讛 专砖讜转 讘讛: 谞注专讛 讜讘讙专讛 讜讛讬讗 讬转讜诪讛. 砖谞讚专讛 讻砖讛讬讗 谞注专讛 讜讘讙专讛 诇讗讞专 诪讻谉 讜讛讬讗 讬转讜诪讛 讘讞讬讬 讛讗讘 讜讻讚讻转讬讘谞讗:





专诪讘"谉

*谞讚专讛 讜讛讬讗 讘专砖讜转 讛讘注诇 诪讬驻专 诇讛 讻讬爪讚 讗诪专讛 讛专讬谞讬 谞讝讬专讛 诇讗讞专 砖诇砖讬' 讬讜诐 讗注"驻 砖谞转讗诇诪谞讛 讗讜 谞转讙专砖讛 讘转讜讱 砖诇砖讬诐 *讛"讝 诪讜驻专 谞讚专讛 讘讜 讘讬讜诐 讜谞转讙专砖讛 讘讜 讘讬讜诐 讛讞讝讬专讛 讘讜 讘讬讜诐 讗讬谞讜 讬讻讜诇 诇讛驻专 讝讛 讛讻诇诇 讻诇 砖讬爪讗转 诇专砖讜转 注爪诪讜 砖注讛 讗' 讗讬谞讜 讬讻讜诇 诇讛驻专: 拽讜谞诐 砖讗讬谞讬 谞讛谞讬转 诇讗讘讗 讜诇讗讘讬讱 讗诐 注讜砖讛 讗谞讬 注诇 驻讬讱 砖讗讬谞讬 谞讛谞讬转 诇讱 讗诐 注讜砖讛 讗谞讬 注"驻 讗讘讗 讜注"驻 讗讘讬讱 讛"讝 讬驻专:





专讬讟讘"讗

谞讚专讛 讜讛讬讗 讘专砖讜转 讛讘注诇 诪驻专 诇讛. 讜诪驻专砖 讜讗讝讬诇 讻讬爪讚 讜诇讬砖谞讗 拽诇讬诇讗 讛讜讗 讗诪专讛 讛专讬谞讬 谞讝讬专讛 诇讗讞专 砖诇砖讬诐 讬讜诐 驻讬' 讜讛讜讗 讛驻专 诇讛 诪讬讚:



讗注"驻 砖谞转讗专诪诇讛 讗讜 谞转讙专砖讛 诇转讜讱 砖诇砖讬诐 讬讜诐 驻讬专讜砖 砖讗讬谞讛 讗砖转讜 讘讝诪谉 讞诇讜转 讛谞讚专 讛"讝 诪讬驻专. 驻讬专讜砖 讻讬讜谉 砖讛讬讗 讘专砖讜转讬讛 讘砖注转 讛谞讚专 讚诇讙讘讬 讛驻专转 讘注诇 讘转专 砖注转 讛谞讚专 讗讝诇讬谞谉 讘讬谉 诇拽讜诇讗 讘讬谉 诇讞讜诪专讗:



谞讚专讛 讘讜 讘讬讜诐 谞转讙专砖讛 讘讜 讘讬讜诐 讛讞讝讬专讛 讘讜 讘讬讜诐 讗讬谞讜 讬讻讜诇 诇讛驻专. 驻讬' 讗讜转讜 谞讚专 砖谞讚专讛 拽讜讚诐 讙讬专讜砖讬谉 讚讙讬专讜砖讬谉 讻谞砖讜讗讬谉 [诇讗讞专] 讚诪讜 (讘砖转讬拽讛) 讚讛讗 谞诪讬 讘讻诇诇 讚讗讬谉 讘注诇 诪驻专 讘拽讜讚诪讬谉:



讝讛 讛讻诇诇 讻诇 砖讬爪讗转 诇专砖讜转 注爪诪讛 砖注讛 讗' 讗讬谉 讬讻讜诇 诇讛驻专. 讜讗诪专讬谞谉 讘讙诪' 讚讝讛 讛讻诇诇 诇讗转讜讬讬 诪住专 讛讗讘 诇砖诇讜讞讬 讛讘注诇 (讗) 讗讜 讘谞砖讜讗讬谉 砖诇讜讞讬 讛讗讘 诇砖诇讜讞讬 讛讘注诇 讗讬谉 诇驻专砖 讻诪讜 砖驻讬' 专砖"讬 讝"诇 讗诇讗 讛讻讬 驻讬专讜砖讗 砖讗诐 谞讚专讛 讻砖讛讬讗 讗专讜住讛 诪讻讬讜谉 砖诪住专 讛讗讘 诇砖诇讜讞讬 讛讘注诇 讗讜 砖诪住专讜 砖诇讜讞讬 讛讗讘 诇砖诇讜讞讬 讛讘注诇 讛讜讬 讻谞砖讜讗讬谉 讙诪讜专讬诐 讗祝 诇注谞讬谉 谞讚专讬诐 砖讗讬谉 讛讘注诇 诪驻专 讘拽讜讚诪讬谉 讜拽专讬 诇讛 讘专砖讜转 注爪诪讛 诪砖讜诐 讚讗祝 讘谞讚专讬诐 砖谞讚专讛 注讻砖讬讜 讻砖诪住专 讛讗讘 诇砖诇讜讞讬 讛讘注诇 讗讬谉 讛讘注诇 诪驻专 讗驻讬诇讜 注诐 讛讗讘 砖讗讬谞讛 讘专砖讜转 讛讗讘 讜诇讗 讘专砖讜转 讛讘注诇 注讚 砖转讻谞住 诇讞讜驻讛 注讚 砖讬驻专 讗讜转诐 讛讘注诇 讚讛讗 诇讗 讞砖讬讘 拽讜讚诪讬谉 讚讛讗 诇诪讬诇讬 讚注诇诪讗 讞砖讬讘讗 讻谞砖讜讗讛 诪砖注转 诪住讬专讛 讻讚讗讬转讗 讘讻转讜讘讜转 [讚祝 诪讞:] 讛讬诇讻讱 诇谞讚专讬诐 讚诪谉 讛讗专讜住讬谉 讞砖讬讘讗 诪住讬专讛 讻谞砖讜讗讬谉 砖讗讬谞讜 诪驻专 注讜讚 讜诇注谞讬谉 谞讚专讬诐 讚砖注转 诪住讬专讛 讞砖讬讘 谞诪讬 讻谞讚专 谞砖讜讗讬谉 拽爪转 讗诇讗 砖讗讬谞讜 诪驻专 注讚 砖转讛讗 诇讙诪专讬 讘专砖讜转讜 讚讛讬讬谞讜 砖转讻谞住 诇讞讜驻讛. 诪讜专讬 专讘讬' 谞专"讜:





驻讬专讜砖 讛专讗"砖

谞讚专讛 讘讜 讘讬讜诐 讻讜' 讜讛讞讝讬专讛 讘讜 讘讬讜诐. 讜讗讞"讻 砖诪注 讗转 谞讚专讛 讗讬谞讜 讬讻讜诇 诇讛驻专 讻讬讜谉 砖讬爪讗讛 诇专砖讜转 注爪诪讛 讘讬谉 谞讚专讛 诇讛驻专讛 讚讗讬谉 讛讘注诇 诪驻专 讘拽讜讚诪讬诐 讚讬谞讗 讛讻讬 讻讚驻讬专砖 讘讗砖讛 讛讬讜砖讘转 转讞转 讘注诇讛 讜谞讚专讛 讜讙专砖讛 讘注诇讛 讜讛讞讝讬专讛 讜讗讞"讻 砖诪注 讗注"讙 讚讛谞讚专 讛讬讛 讘讘讬转 讗讬砖讛 讗讬谞讜 诪驻专 讻讬讜谉 讚讛驻住讬拽讜 讙讬专讜砖讬谉 讘讬谉 谞讚专 诇砖诪讬注讛 讜诪讬讛讜 诪讚谞拽讟 谞讚专讛 讘讜 讘讬讜诐 诪砖诪注 讚讗讬讬专讬 讘讗专讜住讛 讜讗讬谉 讛讗讘 讜讛讗专讜住 诪驻讬专讬谉 讗讬 讙讬专讜砖讬谉 讻讛拽诪讛 讚诪讜 讜讗讬 讙讬专讜砖讬谉 诇讗讜 讻讛拽诪讛 讚诪讜 诪讜拽讬 诇讛 诇注讬诇 讘砖谞砖讗讛:



讙诪' 专讘讬 讬砖诪注讗诇 讗讜诪专 诇讗 讬驻专. 讚讗讝讬诇 讘转专 讞诇讜转 讜讘讗讜转讛 砖注讛 讙专讜砖讛 讛讬讗:



专讘讬 注拽讬讘讗 讗讜诪专 讬驻专. 讚讗讝诇讬' 讘转专 砖注转 讛谞讚专:



诪转谞讬' 讚转诇讬讗 谞驻砖讛 讘讬讜诪讬. 讚讗诪专讛 讛专讬谞讬 谞讝讬专讛 诇讗讞专 砖诇砖讬诐 讬讜诐 讜讗驻砖专 讚诇讗讞专 砖诇砖讬诐 讬讜诐 转讛讬讛 转讞转 讘注诇讛 讛讬诇讻讱 诪驻专 诇讛 讜讗注"驻 砖谞转讗诇诪谞讛 讗讜 谞转讙专砖讛 讛讜讬 讛驻专讛 讗讘诇 讻砖讗诪专讛 讛专讬谞讬 谞讝讬专讛 诇讻砖讗转讙专砖 讚讗讬 讗驻砖专 诇谞讚专 诇讞讜诇 讘注讜讚讛 转讞转讬讜 诇讗 诪爪讬 诪驻专 讜讛讗讬 讟注诪讗 谞诪讬 砖讬讬讱 讘专讬砖讗:



讝讛 讛讻诇诇 讚拽转谞讬 讙讘讬 谞注专讛 讛诪讗讜专住讛. 诇注讬诇 讘驻专拽 谞注专讛 讚拽转谞讬 讝讛 讛讻诇诇 讻诇 砖诇讗 讬爪转讛 诇专砖讜转 注爪诪讛 砖注讛 讗讞转 讗讘讬讛 讜讘注诇讛 诪驻讬专讬谉 谞讚专讬讛:



诇讗讬转讜讬讬 讛诇讱 讛讗讘 注诐 砖诇讜讞讬 讛讘注诇 讗讜 砖讛诇讻讜 砖诇讜讞讬 讛讗讘 注诐 砖诇讜讞讬 讛讘注诇 讚注讚讬讬谉 诇讗 讬爪转讛 诪专砖讜转 讛讗讘 讜讗诐 谞讚专讛 讘讚专讱 讜谞转讙专砖讛 讜谞转讗专住讛 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛:



讝讛 讛讻诇诇 讚拽转谞讬 讙讘讬 讗诇讜 谞讚专讬诐. 讛讬讬谞讜 讛讱 讚诪转谞讬' 诇讗讬转讜讬讬 诪住专 讛讗讘 诇砖诇讜讞讬 讛讘注诇 讻讬讜谉 讚讬爪转讛 诪专砖讜转 讛讗讘 讜讗诐 谞讚专讛 讜讙专砖讛 讜讛讞讝讬专讛 讗讬谉 诇讛 讛驻专讛 讚诪专砖讜转 讛讗讘 讬爪转讛 讜讗讬谉 讛讘注诇 诪驻专 讘拽讜讚诪讬谉:



诪转谞讬' 转砖注 谞注专讜转 谞讚专讬讛诐 拽讬讬诪讬谉. 谞注专讜转 诇讗讜 讚讜拽讗. 专讗砖讜谞讛 讘讜讙专转 讜讛讬讗 讬转讜诪讛 讜谞讚专讛 讗讞专 砖谞转讬转诪讛. 砖谞讬转 讘讜讙专转 讜诪转 讗讘讬讛 讜讗讞专 讛谞讚专 诪转 讗讘讬讛. 砖诇讬砖讬转 讘讜讙专转 讜诪转 讗讘讬讛 谞讚专讛 讻砖讛讬讗 谞注专讛 讜讘讙专讛 讜讗讞"讻 诪转 讗讘讬讛. 讚' 谞注专讛 砖诇讗 讘讙专讛 讜诪转 讗讘讬讛 谞讚专讛 讻砖讛讬讗 谞注专讛 讜诪转 讗讘讬讛 讜讗讞"讻 讘讙专讛 讜讘讗转 诇砖讗讜诇 注诇 谞讚专讛. 讛' 谞注专讛 砖诪转 讗讘讬讛 讜诪砖诪转 讗讘讬讛 讘讙专讛 谞讚专讛 讻砖讛讬讗 谞注专讛 讜讻讘专 诪转 讗讘讬讛 讜讗讞"讻 讘讙专讛. 讜' 讘讜讙专转 讜讗讘讬讛 拽讬讬诐 讜谞讚专讛. 讝' 谞注专讛 讘讜讙专转 讜讗讘讬讛 拽讬讬诐 谞讚专讛 讻砖讛讬讗 谞注专讛 讜讘讙专讛. 讞' 谞注专讛 砖诇讗 讘讙专讛 讜讛讬讗 讬转讜诪讛 讜讘讗转 诇砖讗诇 讘注讜讚讛 谞注专讛. 讟' 谞注专讛 讘讜讙专转 讜讛讬讗 讬转讜诪讛 讜讘讗转 诇砖讗诇 讗讞专 砖讘讙专讛 讜讗讬谉 讞讚讜砖 讘讻诇 讗诇讜 讛谞注专讜转 讗诇讗 讛转谞讗 谞拽讟 讻诇 讗诇讜 讛谞砖讬诐 砖谞讚专讬讛诐 拽讬讬诐 讜讝讛讜 讻诇诇诐 讜讻讱 专讗讜讬 诇住讚专诐 讘诪砖谞讛 砖诇砖 砖谞讚专讜 讘讘讙专讜转 讘讜讙专转 讬转讜诪讛 砖谞讚专讛 讘讜讙专转 砖谞讚专讛 讜诪转 讗讘讬讛 讘讜讙专转 讜讗讘讬讛 拽讬讬诐. 讜讗专讘注 砖谞讚专讛 讘谞注专讜转 讜讘讙专讛 讜诪转 讗讘讬讛 讜讘讗转 诇砖讗诇. 谞注专讛 讜诪转 讗讘讬讛 讜讘讙专讛 诪转 讗讘讬讛 讗讞专 讛谞讚专 讜讘讙专讛 讜讘讗转 诇砖讗诇 谞注专讛 讬转讜诪讛 讜讘讙专讛 讘砖注转 讛谞讚专 讛讬转讛 讬转讜诪讛 讜讘讙专讛 讜讘讗转 诇砖讗诇. 谞注专讛 讘讜讙专转 讜讗讘讬讛 拽讬讬诐 谞讚专讛 讘谞注专讜转 讜讘讙专讛 讜讗讘讬讛 拽讬讬诐. 讜砖转讬诐 砖讘讗讜 诇砖讗诇 讘谞注专讜转 谞注专讛 讬转讜诪讛 谞注专讛 讜诪转 讗讘讬讛:





讛诪讗讬专讬

诇讗 住讜祝 讚讘专 讘讚讬谞讬谉 讗诇讜 砖讻转讘谞讜 讘诪砖谞转谞讜 讻砖讛讬讗 转讜诇讛 讗转 谞讚专讛 讘讬诪讬诐 讻讙讜谉 诇讗讞专 砖诇砖讬诐 讬讜诐 讜诪驻谞讬 砖讛专讬 讛讬讛 讗驻砖专 砖讬讘讗讜 砖诇砖讬诐 讜讬讞讜诇 谞讚专讛 拽讜讚诐 砖转谞砖讗 讗诇讗 讗驻讬诇讜 转诇转讛 谞讚专讛 诇砖注转 谞讬砖讜讗讬谉 砖讗讬 讗驻砖专 诇讞讜诇 谞讚专讛 注讚 砖转谞砖讗 讚谞讬谉 讘讛 讻谉 诪注转讛 讗诪专讛 讛专讬谞讬 谞讝讬专讛 诇讻砖讗谞砖讗 讜谞砖讗转 诇讗 讬驻专 砖讗讞专 砖注转 讛谞讚专 讛讜诇讻讬谉 讜讛专讬 谞讚专 讝讛 讘讻诇诇 讛拽讜讚诪讬谉:



讛讬转讛 谞砖讜讗讛 讜讗诪专讛 讛专讬谞讬 谞讝讬专讛 诇讗讞专 砖诇砖讬诐 讜讛驻专 诇讛 讗注"驻 砖诇讗 讞诇 讻诪讜 砖讘讬讗专谞讜 讜谞转讙专砖讛 转讜讱 砖诇砖讬诐 讗讬谉 讛谞讚专 讞诇 诇讬讜诐 砖诇砖讬诐 砖讻讘专 讛讜驻专 讗注"驻 砖诇讗 讞诇 讜讗讬谉 讛讜诇讻讬谉 讘讗讘 讜讘注诇 讗诇讗 诇讗讞专 砖注转 讛谞讚专 诇讗 诇讝诪谉 砖讬讞讜诇:



讻讘专 讘讬讗专谞讜 讘谞注专讛 讛诪讗讜专住讛 砖讗讘讬讛 讜讘注诇讛 诪驻讬专讬谉 谞讚专讬讛 讜讘讬讗专谞讜 讘驻专拽 谞注专讛 砖讗诐 谞讚专讛 讜讛讬讗 讗专讜住讛 讜谞转讙专砖讛 讘讜 讘讬讜诐 讜谞转讗专住讛 讘讜 讘讬讜诐 讗驻讬诇讜 诇诪讗讛 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛 讝讛 讛讻诇诇 讻诇 砖诇讗 讬爪讗讛 诇专砖讜转 注爪诪讛 砖注讛 讗讞转 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛 讜讘讗 诇专讘讜转 砖讗驻讬' 讬爪讗讛 诪专砖讜转 讛讗讘 讜谞诪住专讛 诇讘注诇 讗讜 诇砖诇讜讞讬 讛讘注诇 讻诇 砖讛诇讱 讛讗讘 注诐 砖诇讜讞讬讜 注诪讛诐 讗讬谉 讗讜诪专讬谉 砖讬爪讗讛 诪专砖讜转 讗讘 讗诇讗 注讚讬讬谉 讛讬讗 讘专砖讜转讜 讜讗诐 谞讚专讛 讘讚专讱 讜谞转讙专砖讛 讜谞转讗专住讛 讘讜 讘讬讜诐 讗驻讬诇讜 诇诪讗讛 讗讘讬讛 讜讘注诇讛 诪驻讬专讬谉 谞讚专讬讛 讛讗 讗诐 诪住专讛 诇讘注诇 讗讜 诇砖诇讜讞讬讜 讜讗讬谉 讛讜讗 讗讜 砖诇讜讞讬讜 注诪讜 讗讜 注诪讛诐 讗讬谉 诇讗讘讬讛 讘讛诐 讻诇讜诐 讗祝 讝讜 砖诇 诪砖谞转谞讜 砖讗诪专讜 讘讛 讝讛 讛讻诇诇 讻诇 砖讬爪转讛 诇专砖讜转 注爪诪讛 砖注讛 讗讞转 讗讬谞讜 讬讻讜诇 诇讛驻专 讘讗 诇诇诪讚 讙诐 讻谉 砖讻诇 砖诪住专 讛讗讘 诇砖诇讜讞讬 讛讘注诇 讜讗讬谉 讛讜讗 讗讜 砖诇讜讞讬讜 注诪讛诐 讜谞讚专讛 讜谞转讙专砖讛 讜讞讝专讛 讜谞转讗专住讛 讘讜 讘讬讜诐 砖讗讬谉 讛讘注诇 诪讬驻专 砖讻讘专 讞诇 讘砖注讛 砖谞转讙专砖讛 讜讛专讬 讛谞讚专 讘讻诇诇 讛拽讜讚诪讬谉:



讛诪砖谞讛 讛砖讘讬注讬转 讜讛讻讜谞讛 讘讛 讘注谞讬谉 讛讞诇拽 讛砖讬砖讬 讜讛讜讗 砖讗诪专 转砖注 谞注专讜转 谞讚专讬讛谉 拽讬讬诪讬谉 讘讜讙专转 讬转讜诪讛 谞注专讛 讜讘讙专讛 讜讛讬讗 讬转讜诪讛 谞注专讛 砖诇讗 讘讙专讛 讜讛讬讗 讬转讜诪讛 讘讜讙专转 讜诪转 讗讘讬讛 谞注专讛 讜讘讙专讛 讜诪转 讗讘讬讛 谞注专讛 砖诇讗 讘讙专讛 讜诪转 讗讘讬讛 谞注专讛 砖诪转 讗讘讬讛 讜诪砖诪转 讗讘讬讛 讘讙专讛 讘讜讙专转 讜讗讘讬讛 拽讬讬诐 专' 讬讛讜讚讛 讗讜诪专 讗祝 讛诪砖讬讗 讗转 讘转讜 讛拽讟谞讛 讜谞转讗诇诪谞讛 讗讜 谞转讙专砖讛 讜讞讝专讛 讗爪诇讜 注讚讬谉 讛讬讗 谞注专讛 讗诪专 讛专"诐 驻讬' 转讞诇讛 诪讛 砖专讗讜讬 砖转讚注 砖讬转讜诪讛 转拽专讗 讘讻讗谉 讗砖专 谞转讙专砖讛 讘讞讬讬 讗讘讬讛 讗讜 诪转 讘注诇讛 讜讛讬转讛 讗诇诪谞讛 讜讘转谞讗讬 砖讬讛讬讛 讗诇诪谞讜转 讗讜 讙专讜砖讬谉 讗讞专 谞砖讜讗讬谉 讜讛讜讗 讗砖专 讬拽专讗讜讛 讘转诇诪讜讚 讬转讜诪讛 讘讞讬讬 讛讗讘 讜讗讞专 讝讛 转讚注 砖讗诪专讜 谞注专讜转 讬专爪讛 讘讜 砖讛谉 讛讬讜 谞注专讜转 讘注转 诇拽讬讞转 讛拽讚讜砖讬谉 讜讻诇 诪讛 砖讬诪谞讛 讘讜 讘讙专讜转 讬专爪讛 讘讜 砖讛讬讗 讘注转 讛砖讘讜注讛 讻讘专 讘讙专讛 讜讻讘专 讛转讘讗专 讘驻专拽 砖诇驻谞讬 讝讛 谞注专讛 诪讗讜专住讛 讗讘讬讛 讜讘注诇讛 诪驻讬专讬谉 谞讚专讬讛 讜砖讛讗讘 讗讬谞讜 诪驻专 讘讘讙专 讜砖讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛 讻讗砖专 谞转讙专砖讛 诪谉 讛讗专讜住讬谉 讗讜诇诐 诪谉 讛谞砖讜讗讬谉 转讛讬讛 讬转讜诪讛 讘讞讬讬 讛讗讘 讻诪讜 砖讘讬讗专谞讜 讜讛转讘讗专 讙诐 讻谉 砖讛讘注诇 诇讗 讬驻专 讗诇讗 讗讞专 讻谞讬住转讛 诇讞讜驻讛 讜讛讬讛 讝讻讜专 诇讻诇 讝讛 砖讟' 谞砖讬诐 诪讗讜专住讜转 讬转拽讬讬诪讜 砖讘讜注转谉 讗诐 诪驻谞讬 讛诪谞注讜转 讛驻专转 讛讗讘 讗讜 讘讛讬讜转讛 讬转讜诪讛 讘讞讬讬讜 讗砖专 讗讬谉 砖诐 讗讘 砖讬驻专 讜讛讛驻专讛 诇讛 讗诪谞诐 转讛讬讛 诪谉 讛讗讘 讜讛讘注诇 讗讜 讘讛讬讜转讛 讘讜讙专转 讗砖专 诇讗 讬驻专 诇讗 讘注诇 讜诇讗 讗讘 讻诪讜 砖讛拽讚诪谞讜 砖讛专讗砖讜谉 诪讛诐 讘讜讙专转 讜讛讬讗 讬转讜诪讛 讜讛讜讗 砖转讛讬讛 讻讘专 谞转讗专住讛 讜讛讬讗 谞注专讛 讜讗讞专 讝讛 讘讙专讛 讜谞注砖讬转 讬转讜诪讛 讘讞讬讬 讛讗讘 注讜讚 砖讛讬讗 谞砖讘注讛 讗讞专 讝讛 讻讘专 讛转拽讘爪讜 讘讛 砖转讬 住讘讜转 诪讜谞注讜转 诪谉 讛讛驻专讛 讛讬讜转讛 讘讜讙专转 讜讬转讜诪讛 讘讞讬讬 讛讗讘 讜讛砖谞讬转 谞注专讛 讜讘讙专讛 讜讛讬讗 讬转讜诪讛 专"诇 砖讛讬讗 谞转讗专住讛 讜讛讬讗 谞注专讛 讜谞讚专讛 讘注转 讛讛讬讗 讜谞注砖讬转 讗讞专 讝讛 讬转讜诪讛 讜讝讛 砖谞砖讗转 讜谞转讙专砖讛 注讜讚 讞讝专 讜拽讚砖讛 讗讞专 讛讙专讜砖讬谉 注讜讚 讘讙专讛 讗讞专 讝讛 讛谞讛 讛讜讗 诇讗 讬驻专 讛砖讘讜注讛 讛专讗砖讜谞讛 讗砖专 谞砖讘注讛 讜讛讬讗 谞注专讛 讗砖专 讛讬讛 诇驻讬 诪讛 砖讛转讘讗专 砖讬驻专 讛讜讗 讜讗讘讬讛 诇驻讬 砖讛讜讗 讘注诇 讗讞专讜谉 讗诐 诇讗 讞讝专转讛 讬转讜诪讛 讜讘讜讙专转 讜转讻诇讬转 诪讛 砖讗诪专谞讜 砖讗讘讬讛 讜讘注诇讛 讛讗讞专讜谉 诪驻讬专讬谉 讛谞讚专 讗砖专 谞讚专讛 讘讞讬讬 讘注诇讛 讛专讗砖讜谉 讻讗砖专 讛讬讗 讘注转 讛讛驻专讛 讻诪讜 砖讛讬转讛 讘注转 讛拽讚讜砖讬谉 讜讛砖诇讬砖讬转 谞注专讛 砖诇讗 讘讙专讛 讜讛讬讗 讬转讜诪讛 讻诪讜 讗砖专 诇驻谞讬讜 讝讜诇转 砖讛讬讗 谞砖讗专转 讘讛 注诐 讛谞注专讜转 讜讛讬讗 住讘转 讛诪谞注讜转 讛驻专转 谞讚专讬讛 讘讛砖转转驻讜转 讛讗讘 讜讛讘注诇 讛讬讜转讛 讬转讜诪讛 讘讞讬讬 讛讗讘 讛谞讛 讗讬谉 诇讗讘 讚讬谉 讜诇讗 诇讘注诇 砖讬驻专 注讚 砖转讻谞住 诇讞讜驻讛 讜讛专讘讬注讬转 讘讜讙专转 讜诪转 讗讘讬讛 讜讛讬讗 砖谞砖讗转 谞注专讛 讻诪讜 砖讘讬讗专谞讜 讜讗讬谉 讛讘讚诇 讘讛讬讜转讛 谞砖讘注转 讜讛讬讗 谞注专讛 讜诇讗 砖诪注讛 讛讘注诇 讗诇讗 讗讞专 讛诪谞注讜转 讛讛驻专讛 讘讘讙专讜转 讜讘诪讬转转 讛讗讘 讗砖专 诇讻诇 讗讞讚 诪讛谉 讘讬讞讜讚 住讘讛 诪讜谞注转 诪讛驻专讛 讗讜 讛讬讜转 讛砖讘讜注讛 谞讜驻诇转 讗讞专 讛讘讙专讜转 讜讛讞诪讬砖讬转 谞注专讛 讜讘讙专讛 讜诪转 讗讘讬讛 讜讛讜讗 砖讬转谞讜 拽讚讜砖讬谉 诇讛 讜讛讬讗 谞注专讛 讜讗讝 谞砖讘注讛 讜讗讞专 讝讛 讘讙专讛 讜诪转 讗讘讬讛 讜讝讗转 讛讛诇讻讛 讗砖专 专诪讝谞讜 讗诇讬讛 讘讛诇讻讛 讗砖专 诇驻谞讬讛 讜讛砖讬砖讬转 谞注专讛 砖诇讗 讘讙专讛 讜诪转 讗讘讬讛 讝讗转 讙诐 讻谉 讻诪讜 讗砖专 诇驻谞讬讛 讝讜诇转 砖注诪讜 住讘讛 讗讞转 诪讜谞注转 诪讛讛驻专讛 讜讛讬讗 诪讬转转 讛讗讘 讜讛砖讘讬注讬转 谞注专讛 砖诪转 讗讘讬讛 讜诪砖诪转 讗讘讬讛 讘讙专讛 讗讬谉 讘讬谉 讝讗转 讜讘讬谉 讛讞诪讬砖讬转 讝讜诇转 拽讚讬诪转 诪讬转讛 注诇 讛讘讙专讜转 讜讛砖诪讬谞讬转 讘讜讙专转 讜讗讘讬讛 拽讬讬诐 讝讗转 谞转拽讚砖讛 谞注专讛 讻诪讜 砖讘讬讗专谞讜 讗讘诇 讘注转 讛砖讘讜注讛 讛讬转讛 讘讜讙专转 讜讛转砖讬注讬转 谞注专讛 讘讜讙专转 讜讗讘讬讛 拽讬讬诐 讜讛讬讗 砖转讛讬讛 讛砖讘讜注讛 讘注讜讚 讛讬讜转讛 谞注专讛 注讜讚 转讘讙讜专 讜讗讘讬讛 拽讬讬诐 讜讗讝 讬砖诪注 讛讗讘 讜讛讘注诇 砖讘讜注讛 讛谞讛 讻讘专 讛转讘讗专 诇讱 砖讻诇 诪讛 砖谞讝讻专 诪讗诇讜 讛转砖注讛 谞注专讜转 谞注专讛 讘转讞诇转 讛讛诇讻讛 讛谞讛 讛讜讗 讬专爪讛 讘讜 砖讛谞讚专 讛讬讛 讜讛讬讗 谞注专讛 讛诪讗讜专住讛 讗讘诇 讛讜讗 诇讗 砖诪注 注讚 砖谞转讞讚砖讛 住讘讛 诪讜谞注转 讛讛驻专讛 讜讻诇 诪讛 砖诇讗 谞讝讻专 诇讻转讞诇讛 谞注专讛 讬专爪讛 讘讜 讛砖讘讜注讛 讛讬转讛 讗讞专 讬爪讬讗转 讛谞注专讜转 讜讗注"驻 砖讛讬转讛 讘注转 讛拽讚讜砖讬谉 谞注专讛 讜讻讘专 讛转讘讗专 讘砖诇讬砖讬 诪讻转讜讘讜转 注诇 讗讬 讝讛 注谞讬谉 转拽专讗 谞注专讛 讜讘讗讬 讝讛 砖谞讬诐 讜诪转讬 转拽专讗 讘讜 讘讜讙专转 讛谞讛 讛转讘讗专 诪讗诇讜 讛讞诇讜拽讬谉 讻诇谉 砖谞注专讛 讛诪讗讜专住讛 讻讗砖专 讛讬转讛 讘砖注转 讛讛驻专讛 注讜讚讛 谞注专讛 讜讗讘讬讛 拽讬讬诐 讜讛讬讗 谞诪诇讟转 诪讛讬讜转讛 讬转讜诪讛 讘讞讬讬 讛讗讘 讗讝 讗驻砖专 砖讬讜驻专 谞讚专讛 讘讛砖转转驻讜转 讛讗讘 讜讛讘注诇 讻诪讜 砖讛转讘讗专 讜诇讗 讬诪谞讛 讝讛 讛转谞讗 讘讻诇诇 诪讛 砖诪谞讛 诪讛谞注专讜转 讗砖专 拽讜讬讬诪讜 砖讘讜注转诐 讬转讜诪讛 诪讬讜讞讚转 专"诇 讻讗砖专 拽讚砖 讬转讜诪讛 讘讞讬讬 讗讘讬讛 讗讘诇 砖转拽 诪诪谞讛 讜讛讜讚讛 讝讛 砖讛讜讗 诪讻诇诇 讛谞注专讜转 讗砖专 讗讬谉 谞讚专讬讛谉 拽讬讬诪讬谉 讗讘诇 讗讘讬讛 讜讘注诇讛 诪驻讬专讬谉 谞讚专讬讛 讜讝讛 讗诪谞诐 讛讜讗 讚注转 专' 讬讛讜讚讛 砖讬讗诪专 讗祝 讛诪砖讬讗 讘转讜 拽讟谞讛 讜谞转讗专诪诇讛 讗讜 谞转讙专砖讛 讜讞讝专讛 讗爪诇讜 讜注讚讬讬谉 讛讬讗 谞注专讛 讜讻讗砖专 谞转讗专住讛 讗讞专 诪讬转转 讘注诇讛 讗讘讬讛 讜讘注诇讛 讗讞专讜谉 诪驻讬专讬谉 谞讚专讬讛 讜讻谉 讚注转 专' 诪讗讬专 讙诐 讻谉 讘诪讬 砖拽讚砖 谞注专讛 讜讗讞专 讝讛 谞注砖讬转 讬转讜诪讛 讘讞讬讬 讛讗讘 讜讛讬讗 讛砖诇讬砖讬转 诪转砖注 谞注专讜转 砖专' 诪讗讬专 讬讗诪专 谞讚专讬讛谉 拽讬讬诪讬谉 讜诇讝讛 诪谞讜 讗讜转讛 讘讻诇诇 讟' 谞注专讜转 讜讻谉 讗诪专 讝讜 讚讘专讬 专' 诪讗讬专 讜讞诇拽 专' 讬讛讜讚讛 注诇讬讜 讜讗诪专 注讚讬讬谉 讛讬讗 谞注专讛 讜讗讘讬讛 讜讘注诇讛 诪驻讬专讬谉 谞讚专讬讛 讛专讗砖讜谉 讜讞讻诪讬诐 讞讜诇拽讬谉 讘讝讛 讜讗诪专讜 讙' 谞注专讜转 谞讚专讬讛谉 拽讬讬诪讬谉 讘讜讙专转 讜讬转讜诪讛 讜讬转讜诪讛 讘讞讬讬 讛讗讘 讜讛诇讻讛 讻讞讻诪讬诐:



讗诪专 讛诪讗讬专讬 转砖注 谞注专讜转 谞讚专讬讛谉 拽讬讬诪讬谉 讜讻讜' 讜驻讬' 讻诇谉 讘谞注专讜转 讛诪讗讜专住讜转 讜诪讛 砖讻诇诇 转讞诇讛 讗转 讻讜诇谉 讘讝诪谉 谞注专讜转 讜讘驻专讟讬诐 讛讜讗 诪讜谞讛 谞注专讛 讘拽爪转谉 讜讘讜讙专转 讘拽爪转谉 驻讬专讜砖 讛注谞讬谉 砖讻讜诇谉 谞转拽讚砖讜 讘谞注专讜转 讜诪转讜讱 讻讱 讛讜讗 讻讜诇诇 讗转 讻诇谉 讘砖诐 谞注专讜转 讜讗讜转诐 砖讛讝讻讬专 讘讛诐 砖诐 讘讙专讜转 注谞讬谞讜 砖讘砖注转 讛谞讚专 讛讬转讛 讘讜讙专转 讗注"驻 砖谞转拽讚砖讛 讻砖讛讬讗 谞注专讛 讜讗讜转诐 砖讛讝讻讬专 讘讛诐 谞注专讛 专"诇 砖讗祝 讘砖注转 讛谞讚专 讛讬转讛 谞注专讛 讗诇讗 砖诇讗 砖诪注 注讚 砖谞转讞讚砖 讛注谞讬谉 讛诪注讻讘 讗转 讛讛驻专讛 讜讻砖讛讜讗 诪讝讻讬专 砖谞讬 注谞讬谞讬诐 讬讞讚 讻讙讜谉 讘讜讙专转 讜讛讬讗 讬转讜诪讛 专"诇 砖谞讚专讛 讘讝诪谉 讘讙专讜转 讜讬转诪讜转 讜诪砖谞讛 讝讜 诇讗 讘讗讛 诇诇诪讚 砖讜诐 讞讚讜砖 讗诇讗 砖驻讬专讟 讻诇 讛谞注专讜转 砖讗讬谉 诇讗讘 讜讘注诇 专砖讜转 讘讛谉 讛谉 砖讛讜驻拽注 专砖讜转 讛讗讘 诪爪讚 砖讘讙专讛 讜讗讬谉 讛讗讘 诪讬驻专 讘讘讙专 讛谉 砖讛讜驻拽注 诪讞诪转 砖谞注砖讬转 讬转讜诪讛 讘讞讬讬讜 专"诇 砖谞砖讗转 讜讗讞专 讻讱 谞转讙专砖讛 讗讜 谞转讗诇诪谞讛 砖讗讬谉 诇讗讘 注讜讚 专砖讜转 讘讛 讗讜 砖诪转 讛讗讘 讛谉 砖讛讜驻拽注 诪爪讚 讻诇 讛住讘讜转 砖讛讜讝讻专讜 讗讜 诪爪讚 拽爪转谉 讜讻谉 诇讗 谞讻谞住讛 讘专砖讜转 讛讘注诇 诪爪讚 砖诇讗 谞讻谞住讛 诇讞讜驻讛:



讜谞讜住讞 讛诪砖谞讛 讘驻专讟讬诐 讗诇讜 谞转讘诇讘诇 讘拽爪转 住驻专讬诐 讜讛谞讜住讞 砖讛讜专讙诇谞讜 讘讜 讛讜讗 注诇 驻讬 讙专住转 讙讚讜诇讬 讛诪讞讘专讬诐 讘驻讬专讜砖讬 讛诪砖谞讛 砖砖谞讗讜讛 讘谞讜住讞 讝讛 讗' 讘讜讙专转 讜讛讬讗 讬转讜诪讛 讘' 谞注专讛 砖讘讙专讛 讜讛讬讗 讬转讜诪讛 讙' 谞注专讛 砖诇讗 讘讙专讛 讜讛讬讗 讬转讜诪讛 讚' 讘讜讙专转 讜诪转 讗讘讬讛 讛' 谞注专讛 讜讘讙专讛 讜诪转 讗讘讬讛 讜' 谞注专讛 砖诇讗 讘讙专讛 讜诪转 讗讘讬讛 讝' 谞注专讛 砖诪转 讗讘讬讛 讜诪砖诪转 讗讘讬讛 讘讙专讛 讞' 讘讜讙专转 讜讗讘讬讛 拽讬讬诐 讟' 谞注专讛 砖讘讙专讛 讜讗讘讬讛 拽讬讬诐 讜驻讬专讜砖谉 讗' 讘讜讙专转 讜讛讬讗 讬转讜诪讛 专"诇 砖谞转拽讚砖讛 讘谞注专讜转讛 讜讘讙专讛 讜谞砖讗转 讜谞转讗诇诪谞讛 讗讜 谞转讙专砖讛 砖谞诪爪讗转 注讻砖讜 讘讜讙专转 讜讬转讜诪讛 讘讞讬讬 讛讗讘 讜谞讚专讛 注讻砖讜 讜讛专讬 谞讚专讬讛 拽讬讬诪讬谉 砖讛专讬 讛讜驻拽注 专砖讜转 讛讗讘 诪爪讚 讛讘讙专讜转 讜诪爪讚 讛讬转诪讜转 讘' 谞注专讛 讘讜讙专转 讜讛讬讗 讬转讜诪讛 专"诇 砖谞转拽讚砖讛 讘谞注专讜转讛 讜讻谉 谞讚专讛 讻砖讛讬讗 谞注专讛 讗讞专 讻讱 谞砖讗转 讜讙专砖讛 讜讞讝专讛 讜谞转拽讚砖讛 讜讛讬讗 讘讜讙专转 讜讛专讬 讛讜驻拽注 专砖讜转 讛讗讘 砖诇讗 诇讛驻专 注诐 讘注诇 讗讞专讜谉 诪爪讚 讛讬转诪讜转 讜诪爪讚 讛讘讙专讜转 讙' 谞注专讛 砖诇讗 讘讙专讛 讜讛讬讗 讬转讜诪讛 专"诇 砖谞转拽讚砖讛 讘谞注专讜转 讜谞讚专讛 讘谞注专讜转 讜谞砖讗转 讜谞转讙专砖讛 讜讞讝专讛 讜谞转拽讚砖讛 讜注讜讚讛 谞注专讛 讜讛专讬 讛讜驻拽注 专砖讜转 讛讗讘 诪爪讚 讛讬转诪讜转 诇讘讚 讜讗祝 讛讘注诇 讗讬谞讜 讬讻讜诇 诇讛驻专 砖讛专讬 讘砖注讛 砖谞讚专讛 诇讗 谞讻谞住讛 诇讞讜驻讛 讚' 讘讜讙专转 讜诪转 讗讘讬讛 专"诇 砖谞转拽讚砖讛 讘谞注专讜转 讜谞讚专讛 讘讘讙专讜转 讜诪转 讗讘讬讛 讜讛讘注诇 讗讬谉 讬讻讜诇 诇讛驻专 砖讛专讬 诇讗 谞讻谞住讛 诇讞讜驻讛 讘砖注转 讛谞讚专 讜讛讜讗 讛讚讬谉 讗诐 谞讚专讛 讘谞注专讜转 讗诇讗 砖讛讜讗 诪讜谞讛 讻诇 讛驻专讟讬诐 砖讗驻砖专 诇诪爪讗谉 讘注谞讬谉 讝讛 讛' 谞注专讛 讜讘讙专讛 讜诪转 讗讘讬讛 专"诇 砖谞转拽讚砖讛 讻砖讛讬讗 谞注专讛 讜谞讚专讛 讘讗讜转讜 讝诪谉 讙诐 讻谉 讜讗讞专 讻讱 讘讙专讛 讜诪转 讗讘讬讛 讜' 谞注专讛 砖诇讗 讘讙专讛 讜诪转 讗讘讬讛 专"诇 谞转拽讚砖讛 讜谞讚专讛 讘谞注专讜转 讗诇讗 砖诪转 讗讘讬讛 讜讗讬谉 讛讘注诇 讬讻讜诇 诇讛驻专 诇讘讚讜 讝' 谞注专讛 砖诪转 讗讘讬讛 讜讘讙专讛 讜讛讬讗 讛讬讗 讘注爪诪讛 注谞讬谉 讛讞诪讬砖讬转 讗诇讗 砖讛讞诪讬砖讬转 拽讚诐 讛讘讙专 诇诪讬转转 讛讗讘 讜讝讜 拽讚诪讛 诪讬转转 讛讗讘 诇讘讙专讜转 讞' 讘讜讙专转 讜讗讘讬讛 拽讬讬诐 专"诇 砖谞转拽讚砖讛 讘谞注专讜转讛 讜谞讚专讛 讘讘讙专讜转讛 讜讛专讬 讛讜驻拽注 专砖讜转 讛讗讘 诪爪讚 讛讘讙专 讟' 谞注专讛 讘讜讙专转 讜讗讘讬讛 拽讬讬诐 专"诇 砖谞转拽讚砖讛 讜谞讚专讛 讘谞注专讜转 讗诇讗 砖讘讙专讛 拽讜讚诐 砖诪讬注讛 讜讻砖谞砖诪注 诇讛诐 讻讘专 讘讙专讛 讜讛讜驻拽注 专砖讜转 讛讗讘 讜专' 讬讛讜讚讛 讞讜诇拽 诇讜诪专 砖讗祝 讛诪砖讬讗 讗转 讘转讜 拽讟谞讛 讜谞转讗诇诪谞讛 讗讜 谞转讙专砖讛 诪谉 讛谞砖讜讗讬谉 讜讞讝专讛 讗爪诇讜 讜讛讬讗 拽讟谞讛 讗讜 谞注专讛 讗注"驻 砖讛讬讗 讬转讜诪讛 讘讞讬讬 讛讗讘 讛专讬 讛讬讗 注讚讬讬谉 谞注专讛 讜讗讘讬讛 讜讗专讜住 讗讞专讜谉 诪驻讬专讬谉 谞讚专讬讛 讜讗讬谉 讛诇讻讛 讻诪讜转讜 砖讛谞讬砖讜讗讬谉 讗驻讬诇讜 讘拽讟谞讜转 诪讜爪讬讗讬谉 诪专砖讜转 讗讘 诇讙诪专讬:



讜讘讙诪专讗 讗诪专讜 注诇 诪砖谞讛 讝讜 讝讜 讚讘专讬 专' 诪讗讬专 讻诇讜诪专 砖砖讜谞讛 讻诇 讗诇讜 讛驻专讟讬诐 讗讘诇 讞讻诪讬诐 讻讜诇诇讬谉 讗讜转谉 讘砖诇砖 讜讛讜讗 砖讗诪专讜 砖诇砖 谞注专讜转 谞讚专讬讛谉 拽讬讬诪讬谉 讘讜讙专转 讜讬转讜诪讛 专"诇 砖诪转 讗讘讬讛 讜讬转讜诪讛 讘讞讬讬 讛讗讘 讜讛专讬 砖诇砖 讗诇讜 讛讜讝讻专讜 讘讛谉 砖诇砖 诪讬谞讬 讛驻拽注转 讛讗讘 诪谉 讛谞讚专讬诐 讜讛诐 讛讘讙专 讜诪讬转转 讛讗讘 讜讬转诪讜转 讘讞讬讬 讛讗讘 讜讗讬谉 讝讜 诪讞诇讜拽转 讙诪讜专讛 砖讛专讬 讗讬谞诐 讞讜诇拽讬诐 讘讻诇讜诐 讗诇讗 诪专 讗诪专 讞讚讗 讜诪专 讗诪专 讞讚讗 讜诪讻诇 诪拽讜诐 讬砖 诪驻专砖讬诐 讗讜转讛 讘诪讞诇讜拽转 讙诪讜专讛 讜诪驻谞讬 砖讛诐 住讜讘专讬诐 砖专' 讬讛讜讚讛 讞讜诇拽 诇讜诪专 讻谉 讗祝 讘谞转拽讚砖讛 谞注专讛 讻诇 砖讛讬讗 谞注专讛 注讚讬讬谉 讜砖讬讛讗 转谞讗 拽诪讗 讞讜诇拽 注诪讜 讘拽讚砖讛 谞注专讛 讜诪讜讚讛 诇讜 讘拽讚砖讛 拽讟谞讛 讜注讚讬讬谉 讛讬讗 谞注专讛 讜讞讻诪讬诐 讞讜诇拽讬谉 讗祝 讘讝讜 讜诪讻诇 诪拽讜诐 讛诇讻讛 砖讻诇 砖谞注砖讬转 讬转讜诪讛 讘讞讬讬 讛讗讘 讗驻讬诇讜 讘拽讟谞讜转 讗讬谉 诇讗讘讬讛 注讜讚 讘讛 讻诇讜诐 讜讘转讜住驻讜转 专讗讬转讬 讘诪砖谞讛 讝讜 讚专讻讬诐 讗讞专讬诐 砖讗讬谞诐 谞专讗讬谉 讜讻谉 讘驻讬专讜砖讬 讙讚讜诇讬 讛专讘谞讬诐 讘注谞讬谉 诪砖讬讗 讘转讜 拽讟谞讛 讜讗讬谞讬 专讜讗讛 转讜注诇转 诇注谞讬谉 驻住拽 诇讻转讘诐 讜诇讛讗专讬讱 讘讛诐 讜注讬拽专 讛讚讘专讬诐 讻诪讜 砖讻转讘谞讜:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专:





转讜住驻讜转 专讬"讚

讝讛 讛讻诇诇 讚拽转谞讬 讙讘讬 讜讗诇讜 谞讚专讬诐 讚讗转讜讬讬 讙诐 讙讘讬 诪住专 讛讗讘 诇砖诇讜讞讬 讛讘注诇 讗讜 砖诪住专讜 砖诇讜讞讬 讛讗讘 诇砖诇讜讞讬 讛讘注诇 砖讗讬谉 讛讘注诇 诪讬驻专 讘拽讜讚诪讬谉 驻讬' 讻砖诐 砖讗诐 讛讬转讛 谞砖讜讗讛 讜谞讚专讛 讜讙讬专砖讛 讘讜 讘讬讜诐 讜讛讞讝讬专讛 讘讜 讘讬讜诐 讗诪专讬' 讻讬讜谉 砖讬爪讗转 诇专砖讜转 注爪诪讛 砖注讛 讗讞转 讗讬谉 讬讻讜诇 诇讛驻专 诪砖讜诐 讚讗讬谉 讛讘注诇 诪讬驻专 讘拽讜讚诪讬谉 讜讛讗讬 砖注转讗 讚谞转讙专砖讛 讚讞诇 注诇讛 谞讚专讗 讞砖讘讬谞谉 诇讛 讻讗诇讜 谞讚专讛 讻砖讛讬讗 讙专砖讜讛 讜讛讞讝讬专讛 砖讗讬谉 讛讘注诇 诪讬驻专 讘拽讜讚诪讬谉 讛诐 讛讻讬 谞诪讬 讗诐 诪住专讛 讛讗讘 诇砖诇讜讞讬 讛讘注诇 讻讘专 讬爪讗讛 诪专砖讜转 讛讗讘 讜讗诐 谞讚专讛 诇讗讞专 砖诪住专讛 讜讙讬专砖讛 讘注诇讛 讻讘专 谞转拽讬讬诪讜 谞讚专讬' 砖注讛 讗讞转 砖讗诇 讞讝专讛 诇专砖讜转 讗讘讬讛 讻砖讙讬专砖讛 讚诪住讬专讛 讻谞砖讜讗讬谉 讚诪讬讗 讜诪驻拽讗 诪专砖讜转 讗讘 讜注讻砖讬讜 讻砖诪讞讝讬专讛 讘注诇讛 谞诪讬 讜诪拽讚砖讛 讗讬谞讜 讬讻讜诇 诇讛驻专 砖讗讬谉 讛讘注诇 诪驻专 讘拽讜讚诪讬谉 讜讗讬 诇讗讜 讚诪住讬专讛 讻讻谞讬住讛 讚诪讬讗 讛讬转讛 讞讜讝专转 诇专砖讜转 讛讗讘 讻讚转谞谉 诪讛 讛讘注诇 谞转专讜拽谞讛 讛专砖讜转 诇讗讘 讜讻砖讛讞讝讬专讛 讛讬讜 诪驻讬专讬谉 砖谞讬讛谉 讻讚转谞谉 谞讚专讛 讜讛讬讗 讗专讜住讛 谞转讙专砖讛 讘讜 讘讬讜诐 讜谞转讗专住讛 讘讜 讘讬讜诐 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛 讝讛 讛讻诇诇 讻诇 砖讗诇 讬爪讗转 诇专砖讜转 注爪诪讛 砖注讛 讗讞转 讗讘讬讛 讜讘注诇讛 讛讗讞专讜谉 诪驻讬专讬谉 谞讚专讬讛 讜诪讛 诇讬 讘注诇讛 讛讗讞专讜谉 讜诪转 诇讬 讛讜讗 讗讘诇 注讻砖讬讜 砖讬爪讗转 砖注讛 讗讞转 讘诪住讬专转讛 诇专砖讜转 注爪诪讛 讗讬谞讛 讞讜讝专转 诇专砖讜转 讗讘讬讛 讜讘注诇讛 诇讘讚讜 讗讬谞讜 诪讬驻专 讘拽讜讚诪讬谉:



驻讬住拽讗 转砖注 谞注专讜转 谞讚专讬讛谉 拽讬讬诪讬谉 驻讬' 讛讗讬 讚拽转谞讬 谞注专讜转 诇诪注讜讟讬 拽讟谞讜转 讚讗讬谉 谞讚专讬讛谉 讻谞讚专 讗讘诇 讙诐 讛讘讜讙专讜转 讛谉 讘讻诇诇 讜讗讬 讝讜 讛讬讗 砖谞讚专讛 拽讬讬诐 讻诇 砖讬爪讗转 诪专砖讜转 讗讘讬讛 讜讛谉 讙' 谞注专讜转 谞注专讛 砖讛讬讗 讬转讜诪讛 讘讞讬讬 讛讗讘 讻讙讜谉 砖谞讬砖讗转 讜谞转讗诇诪谞讛 讗讜 谞转讙专砖讛 讜注讚讬讬谉 讛讬讗 谞注专讛 砖讛谞砖讜讗讬谉 讛谉 诪讜爪讬讗讬谉 诪专砖讜转 讛讗讘 讛诇讻讱 讗注"驻 砖讛讬讗 谞注专讛 讗讬谉 诇讗讘讬讛 讘讛 专砖讜转 讜谞讚专讛 拽讬讬诐 讜谞注专讛 砖诪转 讗讘讬讛 砖讛讬讗 讬转讜诪讛 诪诪砖 谞讚专讛 拽讬讬诐 砖讻讬讜谉 砖诪转 讗讘讬讛 讗讬谉 诇讗讞专 讘讛 专砖讜转 砖讗讬谉 讗讚诐 诪讜专讬砖 讝讻讜转 讘转讜 诇讘谞讬讜 讜讛讘讜讙专转 谞讚专讛 拽讬讬诐 砖讛讘讜讙专转 诪讜爪讬讗讛 诪专砖讜转 讛讗讘 讜讛讘讜讙专转 转诇讜讬' 讘砖谞讬 注谞讬谞讬诐 讗讜 讘讝诪谉 讗讜 讘住讬诪谞讬谉 讘讗讬讝讛 诪讛谉 砖拽讜讚诐 讛讜讬讗 讘讜讙专转 讜讬讜爪讗讛 诪专砖讜转 讗讘 讛讝诪谉 讛讜讗 讜' 讞讚砖讬诐 讗讞专 讛谞注专讜转 砖诇讗讞专 砖注讘专讜 诇拽讟谞讛 讬"讘 砖谞讬诐 讜讬讜诐 讗' 讛讬讗 专讗讜讬' 诇讛讬讜转 谞注专讛 讗诐 转讘讗讬 砖转讬 砖注专讜转 砖讗诇讜 讛讘讬讗转谉 拽讜讚诐 讬"讘 砖谞讛 讜讬讜诐 讗讞讚 讛讜讬讗 砖讜诪讗 讘注诇诪讗 讜讛讬讗 拽讟谞讛 讜诪讗讞专 砖讛讘讬讗讛 砖转讬 砖注专讜转 讗诐 砖讛转讛 砖砖讛 讞讚砖讬诐 讗注"驻 砖诇讗 讛讘讬讗讛 砖讜诐 住讬诪谞讬 讘讜讙专转 讛讬讬讗 讘讜讙专转 讻讚讗诪专 讘驻' 讗诇讜 谞注专讜转 讘讛' 谞注专讛 砖谞转讗专住讛 讗诪专 砖诪讜讗诇 讗讬谉 讘讬谉 谞注专讜转 诇讘讜讙专转 讗诇讗 砖砖讛 讞讚砖讬诐 讘诇讘讚 讜讗诪专讬谞谉 讛转诐 讜讻"转 讘爪讬专 讛讜讗 讚诇讬讻讗 讛讗 讟驻讬 讞讚砖讬诐 讜讛住讬诪谞讬谉 讛谉 讻讚转谞谉 讘驻' 讬讜爪讗 讚讜驻谉 诪砖诇 诪砖诇讜 讞讻诪讬诐 讘讗砖讛 驻讙讛 讘讜讞诇 讜爪诪诇 驻讙讛 注讜讚讛 转讬谞讜拽转 讘讜讞诇 讗诇讜 讬诪讬 讛谞注讜专讬诐 讘讝讜 讗讘讬讛 讝讻讬讬' 讘诪爪讬讗转讛 讜讘诪注砖讛 讬讚讬讛 讜讘讛驻专转 谞讚专讬讛 爪诪诇 讻讬讜谉 砖讘讙专讛 讗讬谉 诇讗讘讬讛 讘讛 专砖讜转 讜讗讬讝讛讜 住讬诪谞讛 专讬讛"讙 讗讜诪专 诪砖讬注诇讛 讛拽诪讟 转讞转 讛讚专 专"注 讗讜诪专 诪砖讬讟讜 讛讚讚讬谉 讘谉 注讝讗讬 讗讜诪专 诪砖转砖讞讬专 讛驻讟讜诪转 专' 讬讜住讬 讗讜专 讻讚讬 砖讬转谉 讬讚讜 注诇 讛注讜拽抓 讜讛讜讗 砖讜拽注 讜砖讜讛讗 诇讞讝讜专 讜讗诪专讜 讘讙诪专讗 砖讗诇讜 讗诪专 专' 讛诇讻讛 讻讚讘专讬 诪讬 讗诪专 诇讛谉 讛诇讻讛 讻讚讘专讬 讻讜诇谉 诇讛讞诪讬专 砖讗诐 讛讬' 讘讗 讗讞讚 诪讻诇 讛住讬诪谞讬谉 讛诇诇讜 讜讛讬讗 讘讜讙专转 讜讬爪讗讛 诪专砖讜转 讛讗讘 讜讛住讬诪谞讬谉 讛谉 讗诪专讜谉 讘诇讗 讝诪谉 砖讗注"驻 砖讗诇 讛砖诇讬诐 讝诪谉 讛谞注专讜转 砖讛讬讗 砖砖讛 讞讚砖讬诐 讗诐 讛拽讚讬诪讛 诇讛讘讬讗 讗讚诐 诪谉 讛住讬诪谞讬谉 讛诇诇讜 讛讬讗 讘讜讙专转 讜诇讛讻讬 谞讗诪专讜 讛住讬诪谞讬谉 讛诇诇讜 砖讗诐 注"讬 讝诪谉 讛讗 讗诪专讬 讚讗讬谉 讘讬谉 谞注专讜转 诇讘讙专讜转 讗诇讗 讜' 讞讚砖讬诐 讘诇讘讚 讜诪讛 爪讜专讱 诇住讬诪谞讬谉 讗诇讗讜讚讗讬 诇讗 谞讗诪专 讛住讬诪谞讬谉 讛诇诇讜 讗诇讗 诇讜诪专 砖讗诐 讛讘讬讗转谉 讗注"驻 砖诇讗 砖诇诪讜 讜' 讞讚砖讬诐 砖诇 谞注专讜转 讛讜讬讗 讘讜讙专转 讜讗讬谉 诇讜诪专 砖讬讜注讬诇讜 住讬诪谞讬 讘讙专讜转 讗驻讬诇讜 拽讜讚诐 砖讛讘讬讗讛 砖转讬 砖注专讜转 砖讝讛 诇讗 讬转讻谉 讜诇讗 讬诪爪讗 讻讚讗诪专讬' 讛转诐 讜讻谉 讛讬' 专砖讘"讬 讗讜诪专 讙' 住讬诪谞讬谉 谞转谞讜 讞讻诪讬诐 讘讗砖讛 讜讻谞讙讚谉 诪诇诪注诇讛 驻讙讛 诪诇诪注诇讛 讘讬讚讜注 砖讗诇 讛讘讬讗讛 砖转讬 砖注专讜转 讘讜讞诇 诪诇诪诇讛 讘讬讚讜注 砖讛讘讬讗讛 砖转讬 砖注专讜转 爪诪诇 诪诇诪注诇讛 讘讬讚讜注 砖谞转诪注讱 讛讻祝 讜诪讗诇讜 砖诇砖 谞注专讜转 砖谞讚专讬讛谉 拽讬讬诪讬谉 注讜砖讛 讛转谞讗 讜诪讜谞讛 转砖注 讘讬转讜诪讛 讘讞讬讬 讛讗讘 诪讜谞讛 砖诇砖 讘讜讙专转 讜讛讬讗 讬转讜诪讛 谞注注专讛 讜讘讙专讛 讜讛讬讗 讬转讜诪讛 谞注专讛 砖诇讗 讘讙专讛 讜讛讬讗 讬转讜诪讛 讜讛讬讗 讬转讜诪讛 讚拽转谞讬 讛讜讬讗 讬转讜诪讛 讘讞讬讬 讛讗讘 讚诪讚转谞讬 住讬驻讗 讜诪转 讗讘讬讛 诪讻诇诇 讚讬转讜诪讛 讚专讬砖讗 讘讞讬讬 讗讛讘 拽讗诪专 讜讛讜讗 诪讗讬 讚转谞谉 讘讬讘诪讜转 讜讚讬谉 讛讜讗 砖讗诇 讬诪谞讛 讗诇讗 谞注专讛 砖诇讗 讘讙专讛 讜讛讗讬 讬转讜诪讛 砖讛谞砖讜讗讬谉 砖谞讬砖讗转 讛讜爪讬讗讛 诪专砖讜转 讗讘 讜讻砖谞转讗诇诪谞讛 讗讜 谞转讙专砖讛 讜讞讝专讛 讗爪诇讜 讜注讚讬讬谉 讛讬讗 谞注专讛 讗讬谉 诇讗讘讬讛 讘讛 专砖讜转 讜讻"砖 讗诐 讛讬转讛 讘讜讙专转 讜讻砖谞转讗诇诪谞讛 讗讜 谞转讙专砖讛 讚讗讬讻讗 转专转讬 谞砖讜讗讬谉 讜讘讙专讜转 讛诪讜爪讬讗讬谉 诪专砖讜转 讗讘 讗诇讗 砖讛讜讗 专讜爪讛 讻诇 讙讜驻讬谉 诪讞讜诇拽讬谉 砖讛讜讗 诪讜爪讗 讜讗注"讙 讚讗转讬讬谉 讘拽"讜 讛诇讻讱 讗注"驻 讚转谞讬 谞注专讛 讬转讜诪讛 讘讞讬讬 讛讗讘 转谞讗 谞诪讬 讘讜讙专转 讬转讜诪讛 讘讞讬讬 讛讗讘 讜转谞讬 转专讬 讙讜讜谞讬 讘讜讙专转 讘讜讙专转 住转诪讗 讛讬讗 讘讝诪谉 讻讙讜谉 砖注讘专讜 注诇讬讛 砖砖讛 讞讚砖讬诐 诇讗讞专 砖讛讘讬讗讛 砖转讬 砖讟专讜转 砖砖诇诪讜 讬诪讬 谞注专讜转讛 讜谞注专讛 讜讘讙专砖讛 讛讬讗 砖注讚讬讬谉 诇讗 转砖诇讬诪讜 讬诪讬 谞注专讜转讛 讜讛拽讚讬诪讛 诇讛讘讬讗 住讬诪谞讬谉 讘转讜讱 讜' 讞讚砖讬诐 讜讘讬转讜诪讛 诪诪砖 砖诪转 讗讘讬讛 诪讜谞讛 注讜讚 砖诇砖 讘讜讙专转 讜诪转 讗讘讬讛 谞注专讛 讜讘讙专砖讛 讜诪转 讗讘讬讛 谞注专讛 砖诇讗 讘讙专讛 讜诪转 讗讘讬讛 讜讚讬谉 讛讬' 砖诇讗 讬诪谞讛 讗诇讗 谞注专讛 砖诪转 讗讘讬讛 砖讘诪讬转转 讗讛讘 注诪讚讛 讘专砖讜转 注爪诪讛 讜讻"砖 讗诐 讛讬讗 讘讜讙专转 讚讗讬讻讗 转专转讬 讘讜讙专转 讜诪讬转转 讛讗讘 诇讗 砖讛讜讗 诪讜谞讛 讻诇 讙讜驻讬谉 诪讞讜诇拽讬谉 讜讗祝 注诇 讙讘 讚讗转讬讗谉 讘拽"讜 转谞讬 谞诪讬 转专讬 讙讜讜谞讬 讘讜讙专转 讻讚驻专讬砖讬转 讜转讜 转谞讗 谞注专讛 砖诪转 讗讘讬讛 讜诪砖诪转 讗讘讬讛 讘讙专讛 讜讛讬讬谞讜 讘讜讙专转 讜诪转 讗讘讬讛 讚讗讬讻讗 转专转讬 讘讙专讜转 讜诪讬转转 讛讗讘 讗诇讗 讚讛转诐 拽讜讚诪转 讛讘讙专讜转 诇诪讬转转 讛讗讘 讜讛讻讗 拽讜讚诪转 诪讬转转 讛讗讘 诇讘讙专讜转 讜讛讬讗 讛讬讗 讗诇讗 砖专爪讛 诇诪谞讜转 讻诇 讙讜驻讬谉 诪讞讜诇拽讬谉 砖诪爪讗 讜讛"讛 砖讬讻讜诇 诇讞诇拽 讞讬诇讜拽 讝讛 谞诪讬 讘讬转讜诪讛 讘讞讬讬 讛讗讘 砖讗注"驻 砖诪谞讛 讘讜讙专转 讜讛讬讗 讬转讜诪讛 砖拽讚诪讛 讛讘讙专讜转 诇讗诇诪谞讜转 讘注诇讛 讬讻讜诇 谞诪讬 诇讬诪谞讜转 谞注专讛 讬转讜诪讛 驻讬' 砖谞转讗诇诪谞讛 诪谉 讛谞砖讜讗讬谉 讜讗讞专 砖谞转讗诇诪谞讛 讘讙专讛 砖拽讚诪讛 讛讬转诪讜转 诇讘讙专讜转 讗诇讗 讻讬讜谉 讚讛讬讗 讛讬讗 讚讬 诇讜 砖讞讬诇拽 讘讛 驻注诐 讗讞转 讜讘讘讜讙专转 砖谞讛 砖转讬诐 讘讜讙专转 讜讗讘讬讛 拽讬讬诐 讛讬讗 讘讜讙专转 诇讗讞专 砖砖讛 讞讚砖讬诐 砖讛讜讗 讝诪谉 讛谞注专讜转 讜谞注专讛 讜讘讙专讛 讜讗讘讬' 拽讬讬诐 讛讬讗 讘讜讙专转 注"讬 住讬诪谞讬谉 讘转讜讱 砖砖讛 讞讚砖讬诐 砖讛讜讗 讝诪谉 讛谞注专讜转 讛专讬 讻讗谉 讟' 谞注专讜转 讜专' 讬讛讜讚讗 讛讜住讬祝 讗祝 讛诪砖讬讗 讗转 讘转讜 讻砖讛讬讗 拽讟谞讛 讜谞转讗诇诪谞讛 讗讜 谞转讙专砖讛 讜讞讝专讛 讗爪诇讜 讜注讚讬讬谉 讛讬讗 谞注专讛 讜讝讜 讛讬讗 诪讛 砖讗诪专 转"拽 谞注专讛 砖诇讗 讘讙专讛 讜讛讬讗 讬转讜诪讛 讗诇讗 砖讝讛 讛讞讬 讜拽 讬砖 讘讬谞讬讛谉 讚讛转诐 讛砖讬讗讛 讻砖讛讬讗 谞注专讛 讜讛讻讗 讛砖讬讗讛 讻砖讛讬讗 拽讟谞讛 讗讘诇 讛讬讗 讛讬讗 讚讘注转 砖谞讚专讛 谞注专讛 讛讬讗 讚讗讬谉 谞讚专讬 拽讟谞讛 讻诇讜诐 讜诪砖"讛 诇讗 讞讬诇拽 转"拽 讘讬谞讬讛诐 讜专' 讬讛讜讚讗 诪讞诇拽 讘讬谞讬讛谉 诪驻谞讬 砖讝讛 谞砖讗转 讘谞注专讜转讛 讜讝讜 谞砖讗转 讘拽讟谞讜转讛. 讜讛"讛 谞诪讬 砖讬讻讜诇 诇讞诇拽 讘谞注专讛 砖诇讗 讘讙专讛 讜诪转 讗讘讬讛 讜诇讜诪专 砖诪转 讗讘讬讛 讘拽讟谞讜转讛 讜注讻砖讬讜 讛讬讗 谞注专讛 讜谞讚专讛 讗诇讗 讻讬讜谉 讛讬讗 讛讬讗 讚讬 诇讜 砖讞讬诇拽 讘讛 注诐 讗讞转 讻讚驻专讬砖讬转 诇注讬诇:





砖讬讟讛 诪拽讜讘爪转

讜住讬诪谉 诇讙专住讗 讚讘专讬讬转讗 讘专讬砖讗 讬砖 诇讜诪专 讬讜"讚 诇诪"讚 讬驻专 讗讜诪专 专讘讬 讬砖诪注讗诇. 讜讘住讬驻讗 诇诪"讚 讬讜"讚 专讘讬 讬砖诪注讗诇 讗讜诪专 诇讗 讬驻专. 讜讻讜诇讬讛 住讬诪谞讬 注诇 专讘讬 讬砖诪注讗诇 拽讗讬 讜讘讚讜讞拽.  
专讘讬 讬砖诪注讗诇 讗讜诪专 诇讗 讬驻专 讜讗诐 讛驻专 讗驻讬诇讜 拽讜讚诐 讙讬专讜砖讬谉 讗讬谞讜 诪讜驻专 诪砖讜诐 讚讻讬 讞诇 谞讚专 讻讘专 讬爪转讛 诪专砖讜转 讘注诇讛. 讜专讘讬 注拽讬讘讗 讗诪专 讬驻专 诪砖讜诐 讚讻讬 谞讚专讛 讜讗住专讛 谞驻砖讛 讘谞讚专 讗讻转讬 讛讜讬讗 讘专砖讜转 讘注诇讛. 驻讬专讜砖. 


讗讘诇 讘专讬讬转讗 转诇讬讗 谞驻砖讛 讘讙讬专讜砖讬谉. 讛讬诇讻讱 讛专讬谞讬 谞讝讬专 诇讻砖讗谞砖讗 (讛讬诇讻讱) 讘转专 谞砖讜讗讬谉 讗讝诇讬谞谉 讜讬驻专 讜讻讬 讗诪专 讛专讬谞讬 谞讝讬专讛 诇讻砖讗转讙专砖 转诇讬讗 谞驻砖讛 讘讙讬专讜砖讬谉 讛讬诇讻讱 讘转专 讙讬专讜砖讬谉 讗讝诇讬谞谉 讜诇讗 讬驻专. 驻讬专讜砖. 


讝讛 讛讻诇诇 讚拽转谞讬 谞注专讛 讛诪讗讜专住讛 讚转谞谉 诇注讬诇 讘驻专拽 谞注专讛 讛诪讗讜专住讛 讝讛 讛讻诇诇 讻诇 砖诇讗 讬爪转讛 诇专砖讜转 注爪诪讛 讜讻讜'. 讜诪砖讜诐 砖砖谞讬 讝讛 讛讻诇诇 讚讛转诐 讜讚讛讻讗 诪讬转谞讜 讘注谞讬讬谞讬诐. 讗讞讚 (讗诪专 讛诪讙讬讛 讗讜诇讬 爪专讬讱 诇讜诪专 讘注谞讬谉 讗讞讚) 讝讛 讘诇讗 讬爪讗转 讜讝讛 讘讬爪讗转 拽讘注讬讛 转诇诪讜讚 诇讗讬转讜讬讬 讚讬讚讛讜 讘讞讚 诪拽讜诐. 砖讟讛. 


诇讗讬转讜讬讬 讛诇讱 讛讗讘 注诐 砖诇讜讞讬 讛讘注诇 讜讻讜'. 讚谞讬讚讜谞转 注讚讬讬谉 讻讗专讜住讛 讚讗讘讬讛 讜讘注诇讛 诪驻讬专讬谉 谞讚专讬讛 讻讚转谞谉 讘讻转讜讘讜转 讘驻专拽 谞注专讛 砖谞转驻转转讛 诪住专 讛讗讘 诇砖诇讜讞讬 讛讘注诇 讜谞讚专讛 讜讗讞专 讻讱 谞讻谞住讛 诇讞讜驻讛 砖讗讬谉 讛讘注诇 诪讬驻专 讘谞讚专讬诐 讘讗诇讜 讛谞讚专讬诐 讛拽讜讚诪讬诐 诇讻谞讬住转 讞讜驻讛 讚讗祝 注诇 讙讘 讚诇注谞讬谉 讞谞拽 讞砖讘讬谞谉 诇讛 讻谞砖讜讗讛 讻讚转谞谉 讘讻转讜讘讜转 讛专讬 讛讬讗 讘专砖讜转 讛讘注诇 讛讻讗 诇注谞讬谉 谞讚专讬诐 讞砖讘讬谞谉 讻专砖讜转 讛讗讘 讜讻专砖讜转 注爪诪讛 讘讗讬谉 讗讘 讻诇 讝诪谉 砖诇讗 谞讻谞住讛 诇讞讜驻讛 讚讛转诐 讛讜讗 讚专讘讬 拽专讗 讻讚讗诪专讬谞谉 讛转诐 诪谞讗 讛谞讬 诪讬诇讬 讗诪专 专诪讬 讘专 讞诪讗 讗诪专 拽专讗 诇讝谞讜转 讘讬转 讗讘讬讛 驻专讟 诇砖诪住专讛 讛讗讘 诇砖诇讜讞讬 讛讘注诇 讗讘诇 诇注谞讬谉 谞讚专讬诐 讚诇讗 专讘讬 拽专讗 专砖讜转 讛讗讘 讞砖讘讬谞谉 诇讛 讜专砖讜转 注爪诪讛 讘讗讬谉 讗讘 讛讬诇讻讱 拽讜讚诪讬谉 讛讜讜. 讜讗祝 注诇 讙讘 讚诇注谞讬谉 谞转专讜拽谉 专砖讜转 诇讗 讞砖讘讬谞谉 诇讛 专砖讜转 讛讗讘 讻讚讗诪专讬谞谉 讛转诐 诪住专 讛讗讘 诇砖诇讜讞讬 讛讘注诇 讜谞转讗专诪诇讛 讗讜 讜谞转讙专砖讛 砖讜讘 讗讬谞讜 讬讻讜诇 讛讗讘 诇讛驻专 讚诇讗 讞砖讘讬谞谉 诇讛 讻讗专讜住讛 诇讛转专讜拽谉 专砖讜转 诇讗讘 讘诪转 讛讘注诇. 讛转诐 讟注诪讗 讻讚诪驻讬拽 诇讬讛 转谞讗 讚讘讬 专讘讬 讬砖诪注讗诇 诪讜谞讚专 讗诇诪谞讛 讜讙专讜砖讛 讜讛讻讬 诪砖转诪注 诇讬讛 诪诪转谞讬转讬谉 讻诇 砖讬爪讗转 诇专砖讜转 注爪诪讛 驻讬专讜砖 讻诇 砖讛讬讗 讘专砖讜转 注爪诪讛 砖诇讗 谞讻谞住~ 诇专砖讜转 讛讘注诇 诇讙诪专讬 讻讙讜谉 诪住专 讛讗讘 讚讛讬讬谞讜 拽讜讚诐 诪住讬专转 讞讜驻讛 讗讬谞讜 讬讻讜诇 诇讛驻专. 砖讬讟讛. 
讜讝讛 诇砖讜谉 讛专谞讘"讬 讝"诇: 讜讗诪专讬谞谉 讘讙诪专讗 讚讝讛 讛讻诇诇 讚拽转谞讬 诇讗讬转讜讬讬 诪住专 讛讗讘 诇砖诇讜讞讬 讛讘注诇 讗讜 砖诪住专讜 砖诇讜讞讬 讛讗讘 诇砖诇讜讞讬 讛讘注诇 驻讬专讜砖 讜谞讚专讛 讜讛讚专 谞转讙专砖讛 讘讜 讘讬讜诐 讜讛讞讝讬专讛 讘讜 讘讬讜诐 讚讗讬谞讜 讬讻讜诇 诇讛驻专 诪砖讜诐 讚讗讬谞讜 诪驻专 讘拽讜讚诪讬谉. 讜拽砖讬讗 诇谉 讜讗讻转讬 诪讗讬 拽讗 诪砖诪注 诇谉 讘讗诐 谞讚专讛 讘讗讜转讜 讛驻专拽 砖诪住专讛 讛讗讘 诇砖诇讜讞讬 讛讘注诇 讜谞转讙专砖讛 讜讛讞讝讬专讛 讚讗讬谞讜 讬讻讜诇 诇讛驻专 讚讗讬 诇讗砖诪讜注讬谞谉 讚诪住讬专转 讛讗讘 谞讬砖讜讗讬谉 注讜砖讛 讛讗 诇注谞讬谉 谞讚专讬诐 诇讗 讗讬讻驻转 诇谉 诪讬讚讬 讚讛讗 讗驻讬诇讜 转讬诪讗 讚讗讬谞讛 注讜砖讛 谞讬砖讜讗讬谉 讗诇讗 讗讬专讜住讬谉 讗讬谉 讛讘注诇 诪驻专 诪讛 砖谞讚专讛 讘讗讜转讜 讛驻专拽 砖诪住专讛 讛讗讘 诇砖诇讜讞讬 讛讘注诇. 讜讬"诇 讚专讬讘讜转讗 讚讝讛 讛讻诇诇 拽讗 诪砖诪注 诇谉 讚诪住讬专转 讛讗讘 谞砖讜讗讬谉 注讜砖讛 讜谞驻拽讗 诪讬谞讛 砖讗诐 谞讚专讛 讘注讜讚讛 讗专讜住讛 讜讗讞专 讻讱 诪住专讛 讛讗讘 诇砖诇讜讞讬 讛讘注诇 讗讬谉 讛讘注诇 诪讬驻专 讘讗讜转讜 讛驻专拽 砖诇 诪住讬专讛 讝讜 诪讛 砖谞讚专讛 拽讜讚诐 诇讻谉 讘讬诪讬 讗专讜住讬谉 讚诪驻专 讘拽讜讚诪讬谉 诪讬拽专讬. 讜讗讬 诪住讬专转 讛讗讘 诇讗 讛讬转讛 注讜砖讛 讗诇讗 讗讬专讜住讬谉 讜讚讗讬 讬讻讜诇 讛讬讛 讛讘注诇 诇讛驻专 讘讛讚讬 讗讘 讻讚讬谉 谞注专讛 诪讗讜专住讛 讚讗讘讬讛 讜讘注诇讛 诪驻讬专讬谉 谞讚专讬讛. 讜讛讗讬 讻诇诇 讚拽转谞讬 诇讗讜 讗讙讜驻讛 讚谞转讙专砖讛 讜讗讞专 讻讱 讛讞讝讬专讛 讗转讗 讗诇讗 诇诪讬讚拽 诪讬谞讛 讛讗 讚讗诪专谉. 讜讗讬讻讗 诪讗谉 讚诪驻专砖 讚讻诇 砖讬爪转讛 诇专砖讜转 注爪诪讛 砖注讛 讗讞转 讛讬讬谞讜 讗讜转讛 砖注讛 砖诪住专讛 讛讗讘 诇砖诇讜讞讬 讛讘注诇 砖讗诐 谞讚专讛 讘讗讜转讜 讛驻专拽 讗讬谉 讗讘讬讛 讜讘注诇讛 诪驻讬专讬谉 谞讚专讬讛 诇驻讬 砖讬爪讗转 诪专砖讜转 讗讘讬讛 诇讙诪专讬 讟驻讬 诪讘讬诪讬 讗讬专讜住讬谉 讜诇讻诇诇 谞砖讜讗讛 诇讗 讘讗讛. 讜讚讬谉 讝讛 爪"注 讗诐 讛讜讗 讗诪转 讚讛讗 诇注谞讬谉 诪注砖讛 讬讚讬讛 讜诪爪讬讗转讛 诇讙诪专讬 谞转专讜拽谞讛 专砖讜转讛 诇讘注诇 讘诪住讬专转 讛讗讘 诇砖诇讜讞讬 讛讘注诇 讜诪讗讬 砖谞讗 谞讚专讬诐. 注讚 讻讗谉. 


诪转谞讬转讬谉 转砖注 谞注专讜转 谞讚专讬讛谉 拽讬讬诪讬谉 讘讜讙专转 讜讛讬讗 讬转讜诪讛 讘讞讬讬 讛讗讘 讻讙讜谉 砖谞讬住转 讜谞转讙专砖讛. 讜讻谉 谞注专讛 讜讘讙专讛 讜讛讬讗 讬转讜诪讛 讘讞讬讬 讛讗讘 (讘转讜讱) 讻讙讜谉 砖讛讘讬讗讛 砖转讬 砖注专讜转 讘讗讜转谉 砖砖讛 讞讚砖讬诐 砖讘讬谉 谞注专讜转 诇讘讙专讜转. 讜讻谉 谞注专讛 砖诇讗 讘讙专讛 讜诪转 讗讘讬讛. 讜讻谉 谞注专讛 砖诪转 讗讘讬讛 讜诪砖诪转 讗讘讬讛 讘讙专讛. 讜讻谉 讘讜讙专转 讚讗讘讬讛 拽讬讬诐. 讜讻谉 谞注专讛 讘讜讙专转 讜讗讘讬讛 拽讬讬诐. 讘讜讙专转 砖谞讚专讛 讜讛讬讗 讬转讜诪讛 讜讛讜讗 讛讚讬谉 讗驻讬诇讜 讗讘讬讛 讞讬 砖讛专讬 讗讬谉 诇讗讘讬讛 专砖讜转 讘讛 讗诇讗 讻诇 讝诪谉 砖讛讬讗 拽讟谞讛. 讜诪讛谞讱 讗讞专讬谞讬 谞诪讬 讬砖 诪讛谉 砖讗讬谉 爪专讬讱 诇讜诪专 砖谞讚专讬讛谉 拽讬讬诪讬谉 讗诇讗 讞讜砖讘谞讗 谞拽讟 转谞讗 讻诪讛 谞砖讬诐 讗讬驻砖专 讘谞讚专 讚谞讚专讬讛谉 拽讬讬诪讬谉. 驻讬专讜砖. 


转砖注 谞注专讜转 谞讚专讬讛谉 拽讬诪讬谉. 诇讗讜 讚讜拽讗 谞注专讜转 讚拽讗 讞砖讬讘 诪讬谞讬讬讛讜 (谞注专讜转) 讘讜讙专讜转. 讜讛讗 讚谞拽讟 转砖注 讛砖诪讬注谞讜 讘驻专讟 讘讻诇 讛爪讚讚讬诐 砖讗驻砖专 诇讛讬讜转 讜讗祝 注诇 驻讬 砖诇讗 讛讬讛 爪讜专讱 讙讚讜诇 诇讞砖讘 讗讜转谉 讘驻专讟 讻讗砖专 驻专讟诐 讻讬 讗驻砖专 (诇讻诇) 诇讻诇讜诇 讗讜转诐 讘砖诇砖讛 讻讚诪驻专砖 讘讙诪专讗. 讘讜讙专转 讜讛讬讗 讬转讜诪讛 讘讞讬讬 讛讗讘 讻讙讜谉 砖谞砖讗转 讜谞转讙专砖讛 讘讞讬讬 讛讗讘 讜讻讬讜谉 砖谞砖讗转 砖讜讘 讗讬谉 诇讗讘讬讛 专砖讜转 讘讛 讜诇讗 诇讘注诇讛 讚讛讗 诪讙讜专砖转 讛讬讗. 讜谞拽讟 诇驻专讜砖讬 砖诇砖讛 讚讬谞讬诐 转讞诇讛 讘讛谞讜讚专转 讻砖讛讬讗 讘讜讙专转 讗讜 谞讚专讛 讻砖讛讬讗 谞注专讛 讜讘讙专讛 注转讛 讗讜 砖谞讚专讛 讻砖讛讬讗 谞注专讛 讜注讚讬讬谉 诇讗 讘讙专讛. 讜讻诇 讗诇讜 讛砖诇砖讛 诪讬讬专讜 讘谞砖讗转 诇讘注诇 讜诪转 讗讘讬讛 讜讛砖转讗 讛讬讗 讬转讜诪讛 讘讞讬讬 讛讗讘. 讜讗讞专 讻讱 讘讬讗专 砖诇砖讛 讚讬谞讬诐 讗诇讜 讘讬转讜诪讛 讙诪讜专讛 砖诪转 讗讘讬讛 讜诪砖诪转 讜诇讗 谞砖讗转 讻诇诇 讚讛砖转讗 诪讬 讬驻专 讛讗讘 讗讬谞谞讜 砖讬驻专 诇讛 注转讛 讻砖讛讬讗 谞注专讛 讜讘注诇 讗讬谉 诇讛. 讜谞注专讛 砖诪转 讗讘讬讛 讜诪砖诪转 讗讘讬讛 讘讙专讛. 诇讗 讛讬讛 爪专讬讱 诇讜诪专 讜诪砖诪转 讗讘讬讛 讘讙专讛 讚讗驻讬诇讜 注讚讬讬谉 讛讬讗 谞注专讛 诪讬 讬驻专 诇讛 讗诇讗 诇讞砖讘 讻诇 诪讛 砖讬讻讜诇 诇讞砖讘 讘讗 讜讗驻讬诇讜 砖诇讗 诇爪讜专讱. 讜讛砖转讗 谞拽讬讟 讜讗讝讬诇 讚讗驻讬诇讜 讗讘讬讛 拽讬讬诐 讗讬谉 诇讛 讛驻专讛 讻讙讜谉 讘讜讙专转 讜讗讘讬讛 拽讬讬诐 讜讙诐 讘注诇 讗讬谉 诇讛 讜讗诐 讻谉 诪讬 讬驻专 诇讛 讚讻讬讜谉 砖讘讙专讛 讗讬谉 专砖讜转 诇讗讘讬讛 讘讛. 讜讻谉 讗诐 谞讚专讛 讘注讜讚讛 谞注专讛 讜讘讙专讛 讜讗讘讬讛 拽讬讬诐 诪讛 诪讜注讬诇 诇讛 讛讜讗讬诇 讜讘讙专讛 讜讙诐 讗讬谉 诇讛 讘注诇. 讛专讬"抓 讝"诇. 
转谞讗 诪讚讻专 讘讻诇 爪讚讚讬谉 砖讬讻讜诇 诇诪爪讜讗 砖谞讚专讛 拽讬讬诐 讗驻讬诇讜 讚讘专讬诐 讚诇讗 讗讬爪讟专讬讱 诇讬讛 诇诪讬转谞讬 讜驻砖讬讟讗 诇讬讛 转谞讗 诇讬讛 讗讙讘 讛谞讛讜 讚爪专讬讻讬 讜讗祝 注诇 讙讘 讚专讜讘讗 诇讗 爪专讬讻讬 转谞讬 诇讛讜 讗讙讘 诪讬注讜讟讗 讚爪专讬讱 讻讬讜谉 讚讗讬讻讗 转专转讬 爪专讬讻讬. 讜讗祝 注诇 讙讘 讚讗诪专讬谞谉 讘拽讚讜砖讬谉 驻专拽 专讗砖讜谉 诇讗 转谞讬谞谉 转专转讬 讗讟讜 讞讚讗 砖砖讛 讗讟讜 转诇转讗 转谞讬谞谉. 讜讘讜讙专转 谞诪讬 拽专讬 诇讛 谞注专讛 诪砖讜诐 讚讗讬讻讗 诪讬谞讬讬讛讜 谞注专讜转 讚讜讜拽讗 讻讬讬诇 诇讛讜 诇讻诇讛讜 讘砖诐 谞注专讛. 讜诪爪讬谞讜 讻讬讜爪讗 讘讝讛 讘讬讘诪讜转 讘砖诇讛讬 讛讞讜诇抓 讚转谞谉 讗砖转讜 砖诪转讛 讜讻讜' 讜讗诪专 专讘 讬讜住祝 讻讗谉 砖谞讛 专讘讬 诪砖谞讛 砖讗讬谞讛 爪专讬讻讛 专讘讬 讬讛讜讚讛 讗讜诪专 讜讻讜' 砖讗祝 注诇 驻讬 砖讛讬讗 讞讜讝专转 诇转专讜诪转 讘讬转 讗讘讬讛 诇讛讬讜转讛 讘专砖讜转讜 诇注谞讬谉 谞讚专讬诐 讗讬谞讛 讞讜讝专转. 砖讟讛.





诪讛专砖"讗 - 讞讬讚讜砖讬 讛诇讻讜转

专砖"讬 讘讚"讛 讜住讬诪谞讱 讻讜' 讬驻专 讜讛讚专 讻爪"诇 讬驻专 讜讛讚专 讻爪"诇 诇诪讬诪专 讻诇 讻爪"诇:


讘专讗"砖 讛讬讗 讛住"讚 讘专讬砖讗 讛住"讚 谞讚专讬讛 讛住"讚:


讘讚"讛 诪转谞讬 讻讜' 讗讞专 砖谞转讬讬转诪讛 砖谞讬转 讻爪"诇:


专"谉 讙诪专讗 专讘讬 讬砖诪注讗诇 讗讜诪专 讻爪"诇 讗诪讬专讛 讛住"讚 诇诪讬讝诇 讛住"讚 讗诪讬专讛 讛住"讚:


讘讚"讛 讗驻讬诇讜 讻讜' 讗驻讬诇讜 讻砖谞砖转谞讛 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜专注拽"讗 讗讜诪专 讬驻专. 注讬讬谉 诇注讬诇 讚祝 驻 注"讗 讘讛专"谉 讚"讛 讜专' 讬讜住讬:





讞讬讚讜砖讬 讞转"住

讗诪专 专' 讬砖诪注讗诇 讛专讬 讛讜讗 讗讜诪专 讜谞讚专 讜讻讜' 诇讜诇讬 讚诪住转驻讬谞讗 讛讜讛 讗诪讬谞讗 讚专' 讬砖诪注讗诇 讘诇讬 砖讜诐 拽专讗 谞诪讬 诪住讘专讗 讗讝诇讬谞谉 讘讞专 讞诇讜转 讛谞讚专 讚讗讝 讗讬讻讗 拽驻讬讚讗 诇讘注诇 讜注"讚 谞讜讚专转 讗讘诇 讘讗诪讬专讛 讘诇讬 讞诇讜转 诪讗讬 讗讬讻驻转 诇讬讛 讜诪讻"砖 诇驻诪"砖 讛专"谉 诇注讬诇 (驻讚 注"讗) 讚讘讻诇 诪拽讜诐 讗讝诇讬谞谉 讘转专 讞诇讜转 讛谞讚专 诪砖讜诐 诇砖讜谉 讘"讗 注"砖 讜讛"谞 讗讬讻讗 讟注诪讗 诪砖讜诐 讚注"讚 讘注诇讛 谞讜讚专转. 讜讗"讻 讗讬 诇讬讻讗 砖讜诐 拽专讗 诪住讘专讗 讛讬讬谞讜 讗讜诪专讬诐 讚讗讝诇讬谞谉 讘转专 讞诇讜转 讛谞讚专 讜讛讗 讚讗诪专 专"讬 诇专"注 讛专讬 讛讜讗 讗讜诪专 讜谞讚专 讗诇诪谞讛 讜讻讜' 讛讜讛 诇讬讛 诇讗驻讜拽讬 诪讚专"注 讚讚专讬砖 讗砖专 讗住专讛 讜讻讜' 诇注讜诪转 讝讛 讗"诇 专"讬 讛专讬 讻转讬讘 讙"讻 讜谞讚专 诪砖诪注 讚讗讝诇讬谞谉 讘转专 谞讚专. 讗讘诇 诇注讜诇诐 诇讗 爪专讬讱 拽专讗 诇讛讻讬 讜注讬拽专 拽专讗 诇讻讚驻住讬拽 转谞讗 讚讘讬 专' 讬砖诪注讗诇 讻转讜讘讜转 诪讟 注"讗 讜诪讬讜砖讘 拽讜砖讬转 转讜住' 砖诐 讚"讛 讜谞讚专 讜讻讜'. 讜诇专"注 谞"诇 注讬拽专 拽专讗 诇讚讛讻讗 讜讚专砖讗 讚讛转诐 讗讬谞讛 诪讜讻专讞转 讻诇 讻讱. 注"砖 转讜住' 讚"讛 讜讗讬诪讗 讜讻讜' 讜讘专讗"砖 讜讻讜' 砖诐 讜拽"诇:


转砖注 谞注专讜转. 诪砖诪注 诪驻讬' 讛诪砖谞讛 诇讛专诪讘"诐 讚专' 讬讛讜讚讛 住"诇 讚讬转讜诪讛 拽讟谞讛 讘讞讬讬 讗讘 讞讜讝专转 诇讘讬转 讗讘讬讛 讜谞转专讜拽谉 专砖讜转 诇讜. 讜注讬讬谉 转讜住' 讞讚砖讬诐 砖讘讙诇讬讜谉 诪砖谞讬讜转 讜注讬讬谉 讘讻"诪 讜诇讞"诪. 讜诇驻"讝 讛"讛 诇注谞讬谉 诪诪讜谉 讛讜讛 讘专砖讜转 讗讘讬讛 讚谞讚专讬诐 讜诪诪讜谉 转专讜讜讬讬讛讜 诪讘谞注讜专讬讛 讘讬转 讗讘讬讛 谞驻拽讗 讻诇 砖讘讞 谞注讜专讬诐 诇讗讘讬讛 讜爪"注 拽爪转 讘诪转谞讬' 讻转讜讘讜转 (诪讙 注"讘) 诪转谞讬' 讛诪讗专住 讘转讜 讜讻讜' 讜讘砖"住 砖诐 讬讛讬讘 讟注诪讗 讚专' 讬讛讜讚讗 诪砖讜诐 砖讘专砖讜转讜 谞讻转讘讬诐 讜拽砖讛 转讬驻讜拽 诇讬讛 诇专' 讬讛讜讚讛 注讚讬讬谉 讛讬讗 讘专砖讜转 讛讗讘 讜注讜讚 诪"砖 讛专讗砖讜谞讛 诪讛砖谞讬讛. 讜讘讬专讜砖诇诪讬 讗讬转讗 专' 讬讜讞谞谉 讗诪专 诇转"拽 讘' 讛诐 讜讻讚讘专讬 专' 讬讛讜讚讛 讙'. 谞"诇 讛"驻 诇转"拽 砖转讬诐 讘讜讙专转 讜讬转讜诪讛 讚诪讛 诇讬 讬转讜诪讛 讘讞讬讬 讗讘 讗讜 讬转讜诪讛 砖诪转 讗讘讬讛 讛讻诇 砖诐 讬转讜诪讛 讜讻"讻 讛驻谞讬 诪砖讛. 讗诪谞诐 诇专' 讬讛讜讚讛 讚诪讞诇拽 讚拽讟谞讛 讞讜讝专转 讗"讻 讬砖 讞讬诇讜拽 讘讬谉 诪转 讘注诇讛 诇诪转 讗讘讬讛 讚讘诪转 讘注诇讛 讬砖 讛驻专砖 讘讬谉 拽讬讚砖讛 讘拽讟谞讜转 讗讜 讘谞注专讜转 诪砖讗"讻 讬转讜诪讛 诪诪砖. 讜讗"讻 讙' 讛诐. 讬转讜诪讛 讘讞讬讬 讗讘讬讛 讜讬转讜诪讛 诪诪砖 讜讘讜讙专转 讜诪讜讻讞 讻讛专诪讘"诐. 诪讬讛讜 诇讗 讛讘谞转讬 诇砖讜谉 驻讬' 讛专诪讘"诐 砖讘驻谞讬谞讜 诪砖诪注 讙' 诪讞诇讜拽转 专"诪 讜专"讬 讜专讘谞谉:

